text:
প্রধানমন্ত্রীগী লোইশঙ
প্রধান মন্ত্রী মোদীনা উত্তর প্রদেশকী নোইদা ইন্তরনেস্নেল এয়রপোর্তকী উরেপ-উয়ুং তমখ্রে
“এয়রপোর্ত অসিনা লমদম পুম্বা অদু নেস্নেল গতিশক্তি মাস্তরপ্লানগী শক্তি লৈরবা সিম্বোল অমা ওইহল্লগনি”
“এয়রপোর্ত অসিনা নোংচুপ থংবা য়ু.পি.গী মীওই লিশিং কয়াদা অনৌবা থবকসু ফংহল্লগনি”
“দবল ইঞ্জিন সরকারনা হোৎনরিবশিং অসিগা লোইননা, ঙসিদি উত্তর প্রদেশনা লৈবাক অসিগী খ্বাইদগী য়াম্না শম্নবা লমদমদা ওন্থোরক্লি”
“খুর্জা আর্তিসনশিং, মীরুত স্পোর্তস ইন্দস্ত্রী, সহারনপুর ফর্নিচর, মোরাদবাদকী ব্রাস ইন্দস্ত্রী, অগ্রা ফুতৱেয়র অমসুং পেথা ইন্দস্ত্রীনা লাক্কদৌরিবা ইনফ্রাস্ত্রকচর অসিদগী চাওনা সপোর্ত ফংলগনি“
“মমাংগী সরকারশিংনা অরানবা মংলানশিং উৎপিরম্বা উত্তর প্রদেশনা নেস্নেল্লী খক্তা নত্তনা ইন্তরনেস্নেল্লী ওইনসু মহাক্কী মার্ক শেম্লক্লি”
“ঐখোয়গী ওইনদি ইনফ্রাস্ত্রকচর অসি ‘রাজনিতী’ (পোলিতিক্স)কী শরুক নত্তে, মসি রাস্ত্র নিতি(নেস্নেল পোলিসী)গী শরুক্নি”
Posted On:
25 NOV 2021 3:45PM by PIB Imphal
ঙসি, প্রধান মন্ত্রী শ্রী নরেন্দ্র মোদীনা উত্তর প্রদেশকী নোইদা ইন্তরনেস্নেল এয়রপোর্তকী উরেপ-উয়ুং তমখ্রে৷ উত্তর প্রদেশকী মুখ্য মন্ত্রী, শ্রী য়োগি অদিত্যনাথ, কেন্দ্রগী মন্ত্রীশিং শ্রী জ্যোতির্অদিত্য সিন্দিয়া, জেনেরেল ভি.কে. সিংহ, শ্রী সঞ্জিব বালিয়ন, শ্রী এস.পি. সিংহ বাগেল অমসুং শ্রী বি.এল. ভর্মনা থৌরম অদুদা শরুক য়াখিবা মীওইশিংগী মনুংদা খরনি৷
থৌরম অদুদা ৱা ঙাংলদুনা, ২১শুবা অনৌবা ভারতনা ঙসিদি খ্বাইদগী ফরবা মোদর্ন ইনফ্রাস্ত্রকচরগী মনুংদা অমা শেমগৎলি হায়না প্রধান মন্ত্রীনা ফোংদোকখি৷“হেন্না ফবা লম্বীশিং থম্বা, হেন্না ফবা রেল নেতৱার্ক লৈহনবা, হেন্না ফবা এয়রপোর্তশিং থম্বা অসি ইনফ্রাস্ত্রকচর প্রোজেক্তশিং খক্তা নত্তে, মখোয়না লমদম পুম্বা অদু ওন্থোক্কদৌরিবনি, মীয়ামগী পুন্সি অদু মপুং ফানা অওনবা পুরক্কদৌরিবনি”, হায়না মহাক্না ফোংদোকখি৷
নোইদা ইন্তরনেস্নেল এয়রপোর্ত অসিনা অৱাং থংবা ভারতকী লোজিস্তিক গেতৱে অদু ওইরগনি হায়না প্রধান মন্ত্রীনা ফোংদোকখি৷ এয়রপোর্ত অসিনা লমদম পুম্বা অদু নেস্নেল গতিশক্তি মাস্তরপ্লানগী শক্তি লৈরবা সিম্বোল অমা ওইরগনি হায়না প্রধান মন্ত্রীনা মখাতাখি৷
ইনফ্রাস্ত্রকচর দিবেলপমেন্তগী ইকোনোমিক ফোলআউত অদুদা ৱা ঙাংলদুনা, এয়রপোর্ত শেম-শাবগী মতমদা থবক্কী খুদোংচাবশিং ফংহনখ্রে হায়না প্রধান মন্ত্রীনা ফোংদোকখি৷ এয়রপোর্ত অসি নিংথিনা চলাইবা মতমদা মসিদা মীওই লিশিং কয়াসু দরকার ওইরিবনি৷ মরম অদুনা “এয়রপোর্ত অসিনা নোংচুপ থংবা য়ু.পি.গী মীওই লিশিং কয়াদা অনৌবা থবকসু ফংহল্লগনি”৷
মনিং-মখা তম্লবা চহি খুজিং তরাগী মতুংদা, ইহান হানবা ওইনা উত্তর প্রদেশনা মতম চুপ্পদা ফংবা য়াবশিং অদু ফংবা হৌরকখ্রে হায়না প্রধান মন্ত্রীনা ফোংদোকখি৷ দবল ইঞ্জিন সরকারনা হোৎনরিবশিং অসিগা লোইননা, ঙসিদি উত্তর প্রদেশনা লৈবাক অসিগী খ্বাইদগী য়াম্না শম্নবা লমদম অদুদা ওন্থোরক্লি৷ নোইদা ইন্তরনেস্নেল এয়রপোর্তনা ভারতকী চাওখৎলক্লিবা এভিয়েসন সেক্তর অসিদা অচৌবা থৌদাং অমা লৌরগনি অমসুং মফম অসিনা এয়রক্রাফতশিং য়েংশিনবা, শেম্বা অমসুং ওপরেসনশিং তৌবগী মরু ওইবা সেন্তর অমা ওইরগনি হায়না প্রধান মন্ত্রীনা ফোংদোকখি৷ মেন্তিনেন্স, রিপেয়র অমসুং ওভরহোল এম.আর.ও. ফেসিলিতী লম একর ৪০দা শারক্লগনি, মসিনা নহা ওইরিবা মীওই চা কয়াদা থবক ফংহল্লগনি৷ ঙসিদি, হায়রিবা সর্ভিসশিং অসি মপান লমদা ফংনবগীদমক ভারতনা লুপা কোতি লিশিং কয়াগী শেনফম থাদরি৷
লাক্কদৌরিবা ইন্তিগ্রেতেদ মল্তি-মোদেল কার্গো হব অসিদা ৱা ঙাংলদুনা, উত্তর প্রদেশকুম্বা লেন্দ-লোক স্তেত অমদা এয়রপোর্ত অসি অদুক্কী মতিক কান্নগনি হায়না মহাক্না ফোংদোকখি৷ মসিগী হব অসিনা অলিগর, মাথুরা, মীরুত, অগ্রা, বিজনোর, মোরাদবাদ অমসুং বেরৈলীগুম্বা ইন্দস্ত্রিয়েল সেন্তরশিংদা কান্নবা পীরগনি৷ খুর্জা আর্তিসনশিং, মীরুত স্পোর্তস ইন্দস্ত্রী, সহারনপুর ফর্নিচর, মোরাদবাদকী ব্রাস ইন্দস্ত্রী, অগ্রা ফুতৱেয়র অমসুং পেথা ইন্দস্ত্রীনা লাক্কদৌরিবা ইনফ্রাস্ত্রকচর অসিদগী চাওনা সপোর্ত ফংলগনি হায়না মহাক্না ফোংদোকখি৷
মমাংগী সরকারশিংনা উত্তর প্রদেশপু শোৎথহন্দুনা অমসুং অমম্বদা থম্লম্মী, মমাংগী সরকারশিংনা অরানবা মংলানশিং উৎপিরম্বা উত্তর প্রদেশনা নেস্নেল্লী খক্তা নত্তনা ইন্তরনেস্নেল্লী ওইনসু মহাক্কী মার্ক শেম্লক্লি হায়না প্রধান মন্ত্রীনা ফোংদোকখি৷ য়ু.পি. অমসুং সেন্তরদা লৈরম্লিবা মমাংগী সরকারশিংনা নোংচুপ থংবা উত্তর প্রদেশকী চাওখৎ-থৌরাংবু মীরাইরম্বগে হায়বদু প্রধান মন্ত্রীনা জিৱর এয়রপোর্তপু খুদম ওইনা পনখি৷ চহি খুজিং অনিগী মমাংদা, য়ু.পি.গী বি.জে.পি. সরকারনা প্রোজেক্ত অসি কন্সেপ্তচুয়েলাইজ তৌখ্রে হায়না মহাক্না ফোংদোকখি৷ অদুবু মতুং তারকপদা, এয়রপোর্ত অসি দিল্লীদা অমসুং লখনৌদা লৈরম্লিবা মমাংগী সরকারশিংনা চহি কয়া অমা নমশিন্দুনা থমজিনবিখি হায়না মহাক্না ফোংদোকখি৷ য়ু.পি.দা মমাংগী মতমদা পালম্লিবা সরকার অদুনা মতম অদুগী কেন্দ্র সরকারদা চিথী অমা ইখ্রে অমদি এয়রপোর্তকী প্রোজেক্ত অসি পাংথোক্কদবনি হায়না ফোংদোকখিবা লৈখ্রে৷ হৌজিক্তি দবল ইঞ্জিন সরকার অসিনা হোৎনজদুনা, ঙসিদি এয়রপোর্ত অসিমক্কী ভুমি পুজন ঐখোয়না উবা ফংলি৷
“ঐখোয়গী ওইনদি ইনফ্রাস্ত্রকচর অসি ‘রাজনিতী’ (পোলিতিক্স)কী শরুক নত্তে, মসি রাস্ত্র নিতি(নেস্নেল পোলিসী)গী শরুক্নি৷ প্রোজেক্ত অসি পন্দুনা লৈতনবা ঐখোয়না হোৎনরি৷ ইনফ্রাস্ত্রকচরগী থবক অসি মতম চানা লোইশিন্নবা ঐখোয়না হোৎনরি”৷
ঐখোয়গী লৈবাক অসিদা লৈরিবা পোলিতিকেল পার্তী খরনা মতম পুম্বদা মখোয়গী সেল্ফ-ইন্তরেস্তনা হেন্না মরু ওইনা খল্লি হা য়না প্রধান মন্ত্রীনা ফোংদোকখি৷ “হায়রিবা মীওইশিং অসিগী ৱাখল অসি মশা খক্তগীনি, মশাগী ওইবা অমসুং মখোয়গী ইমুং-মানুং চাওখৎপা খক্তা খল্লি৷ অদুগা ঐখোয়না লৈবাক্কী হান্না হায়বা ৱাখল্লোন অসিদা ইন্দুনা চৎলি৷ সবকা সাথ-সবকা বিকাস, সবকা বিস্বাস-সবকা ইফর্তস অসিনা ঐখোয়গী মন্ত্র ওইরি”, হায়না প্রধান মন্ত্রীনা ফোংদোকখি৷
হন্দক্তা সরকার অসিনা পাইখৎখিবা ইনিসিয়েতিবশিং অদু প্রধান মন্ত্রীনা পনখি৷ ভেক্সিন দোজ কোতি ১০০গী মাইলস্তোন, ২০৭০ ফাওবগী মনুংদা নেত জিরো গোল ফংনবা হোৎনবা, কুশিনগর এয়রপোর্ত, উত্তর প্রদেশতা মেদিকেল কোলেজ ৯, মাহোবাদা অনৌবা দাম অমসুং ইরিগেসন প্রোজেক্তশিং, ঝান্সিদা দিফেন্স কোরিদোর অমসুং মরী লৈনবা প্রোজেক্তশিং শাবা, পুর্বানচল এক্সপ্রেসৱে, জনজাতিয়া গৌরব দিৱস পাংথোকপা, ভোপালগী মোদর্ন রেলৱে স্তেসন, পনধার্পুর মহারাস্ত্রগী নেস্নেল হাইৱে অমসুং ঙসিনা নোইদা ইন্তরনেস্নেল এয়রপোর্তকী মরমদা মহাক্না ৱা ঙাংখি৷ “পোলিতিকেল পার্তী খরগী মশা খক্তগী খনবা পোলিসীশিং অদুনা ঐখোয়না ইরৈবাক নিংজবা অমসুং নেস্নেল সর্ভিস অসিগী মমাংদা লেপ্পা ঙম্লোই”, হায়না প্রধান মন্ত্রীনা ৱারোইশিন পীখি৷
******
(Release ID: 1775130)
Visitor Counter : 89
Read this release in:
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


c: text/html

text:
লৌউ-শিংউ মন্ত্রালয়
লৌউ-শিংউদা অহোংবা অমা পুরক্নবা অমসুং লৌমীশিংগী চাগা হেনগৎনবগী পান্দম থম্লিবা বিল অহুম লোক সভাদা ঙসি পুথোকখ্রে; মসিনা জুন ৫, ২০২০দা শেমখিবা ওর্দিনান্সকী মহুৎ শিল্লগনি
লেজিস্লেসন্না লৌউ-শিংউগী পোত্থোক্তা অথিংবা লৈতনা লল্লোন ইতীক তৌহল্লগনি অমসুং লৌমীশিংনা মখোয়গী অপাম্বা মওংদা ইনভেস্তরশিং খনবা য়াহল্লগনি – কেন্দ্রগী লৌউ-শিংউ অমসুং লৌমীশিংগী য়াইফ থৌরনাং মন্ত্রী শ্রী নরেন্দ্র সিংহ তোমার
Posted On:
14 SEP 2020 3:16PM by PIB Imphal
লৌউ-শিংউদা অহোংবা অমা পুরক্নবা অমসুং লৌমীশিংগী চাগা হেনগৎনবগী পান্দম থম্লিবা বিল অহুম লোক সভাদা ঙসি পুথোকখ্রে, মসিনা জুন ৫, ২০২০দা শেমখিবা ওর্দিনান্সকী মহুৎ শিল্লগনি-
১. লৌমীশিংগী পোত্থোকশিংগী লল্লোন ইতীক (প্রোমোসন অমসুং ফেসিলিতেসন) বিল ২০২০
২. লৌমীশিং (এম্পাৱরমেন্ত অমসুং প্রোতেক্সন)না য়ানরবা মমলগী এজুরেন্স অমসুং ফার্ম সর্বিস বিল ২০২০
৩. ইসেন্সিএল কোমোদিতীজ (এমেন্দমেন্ত) বিল ২০২০
কেন্দ্রগী লৌউ-শিংউ অমসুং লৌমীশিংগী য়াইফ থৌরাং, খুঙ্গং চাউখৎ থৌরাং অমসুং পঞ্চায়তী রাজ মন্ত্রী শ্রী নরেন্দ্র সিংহ তোমারনা লৌমীশিংগী পোত্থোকশিংগী লল্লোন ইতীক (প্রোমোসন অমসুং ফেসিলিতেসন) বিল ২০২০ অমসুং লৌমীশিং (এম্পাৱরমেন্ত অমসুং প্রোতেক্সন)না য়ানরবা মমলগী এজুরেন্স অমসুং ফার্ম সর্বিস বিল ২০২০ অদুগা কঞ্জুমর এফিয়র্স, ফুদ অমসুং পব্লিক দিস্ত্রিব্যুসনগী রাজ্যগী মন্ত্রী ওইরিবা শ্রী রাওসাহেব পতিল দানবেনা ইসেন্সিএল কোমোদিতীজ (এমেন্দমেন্ত) বিল ২০২০ লোক সভাদা পুথোকখি।
বিলশিং অসিবু পুথোকচনবগী অয়াবা লৌরবা মতুংদা শ্রী নরেন্দ্র সিংহ তোমারনা হায়খি মদুদি মসিদা য়াওরিবা খোংথাংশিং অসিনা লৌউ-শিংউগী পোত্থোকশিংদা অথিংবা য়াওদনা লল্লোন ইতীক তৌবা য়াহল্লগনি অমসুং লৌমীশিংদা মখোয়না অপাম্বা ইনভেস্তরশিং খঞ্জনবগী খুদোংচাবা পীগনি হায়খি। মহাক্না হায়খি মদুদি মসিগী খোংথাংশিং অসি সরকার অসিনা ভারতকী লৌমীশিংগী য়াইফথৌরাংশিংগীদমক লেপ্পা লৈতনা লৌখৎপা খোংথাংশিংগী মনুংদা অহানবনি।
লৌমীশিংগী পোত্থোকশিংগী লল্লোন ইতীক (প্রোমোসন অমসুং ফেসিলিতেসন) বিল ২০২০না লৌমী অমসুং লল্লোন ইতীক তৌরিবশিংনা লৌমীশিংগী পোত্থোকশিং লৈবা অমসুং য়োনবা মতমদা মখোয়দা ইফিসিএন্ত ওইবা, মনুং মপান ফাউনা উবা অমসুং রাজ্য অমগা অমগগী মরক্তা অমসুং রাজ্য অমগী মনুংদা অথিংবা লৈতনা চাংদম্নবগী মতৌদা মমল খুদোংচাবা মমল ফংজনবা অমসুং লৌমীশিংগী পোত্থোকশিংবু ফিজকেল ওইবা মফমগী ৱাংমদা নত্ত্রগা তোঙান-তোঙানবা লৌউ-শিংউগী পোত্থোকশিং য়োন্নবগীদমক লাউথোকখ্রবা মফমগী ৱাংমদা য়োনবগী খুদোংচাবা পীগনি; মসিনা ইলেক্ত্রোনিক ত্রেদিং তৌনবগী ফ্রেমৱার্ক অমা শাগৎকনি অমসুং মসিগা মরী লৈনবগী থবকশিংদা খুদোংদোংচানবা হোৎনগনি।
হৌরকফম
ভারত্তা লৈরিবা লৌমীশিং অসি মখোয়না পুথোকচবা পোত্থোকশিংবু য়োন্নবা হোৎনবা মতমদা অথিংবা কয়া মাইয়োক্নৈ। এ.পি.এম.সি. মার্কেৎকী মফমশিংদা নত্তনা লৌউ-শিংউগী পোত্থোক লৌমীশিংনা য়োনবা য়াদে। লৌমীশিংনা রাজ্য সরকারনা শকখঙলবা মফমশিংদতমক পোত্থোকশিং য়োনগদবনি। মসিগী মথক্তা, লৌউ-শিংউগী পোত্থোকশিং রাজ্য সরকারশিংনা এ.পি.এম.সি. লেজিস্লেসন লৈবনা তোঙান-তোঙানবা রাজ্যশিংদা পুথোক পুশিন তৌবদা অথিংবা লৈ। মসিগী লেজিস্লেসন অসি লৈবাক অসিদা লৈরিবা লৌউ-শিংউগী পোত্থোকশিং লৈবা য়োনবা মতমদা থম্বা অথিংবশিং লৌথোক্নবগী পুৱারী ওইহৌরগদবা খোংথাং অমনি। মসিনা লৌমীশিংদা খুদোংচাবা হেন্না পীগনি, লল্লোন ইতীক তৌবদা মমল হন্থরগনি অমসুং মখোয়দা অহেনবা মমল ফংনবা খুদোংচাবা অমা পীরগনি। মসিনা অহেনবা পোত্থোক লৈবা লমগী লৌমীশিংদা অহেনবা মমল ফংলগনি অমসুং পোত্থোক ৱাৎপা লমশিংদনা মমল তানা ফংহল্লগনি।
লৌমীশিং (এম্পাৱরমেন্ত অমসুং প্রোতেক্সন)না য়ানরবা মমলগী এজুরেন্স অমসুং ফার্ম সর্বিস বিল ২০২০না লৌউ-শিংউগী মতাংদা লৌমীশিংনা এগ্রি বিজিনেস ফার্ম, প্রোসেসর, হোল সেল্লর, এক্সপোর্তর নত্ত্রগা অচৌবা রিতেলরশিংগা ফার্মগী সর্বিসশিংগীদমক অমসুং তুংদা পুথোক্কদবা পোৎলমশিং য়োনবদা য়ানরবা মমল অমদা চুম্না অমসুং মনুং মপান ফাউনা উবা য়ানবা মওংদা শেম্বা মতমদা লৌমীশিং ঙাকশেনবীনবা অমসুং শক্তি পীনবগীদমক লৈবাক্কী ওইবা ফ্রেমৱার্ক অমা পীনবা হোৎনরি।
হৌরকফম
ভারতকী লৌউ-শিংউ অসি অপীকপা লমশিংদা তৌবা অমসুং অইং অশাগী ফিবম, চাথোক লৈবগী চাং তম্বা ঙমদবা অমসুং কৈথেলগী ফিবম তম্বা ঙমদবগী নুংঙাইতবা কয়া অমা লৈরি। মসিনা লৌউ-শিংউ তৌবা হায়বসি য়াম্না তম্বা ঙমদবা অমা ওই অমসুং ইনপুৎ অমসুং আউৎপুৎ মেনেজমেন্তকী য়েংলগা য়াম্না মতীক চাদবা অমা ওইরি। মসিগী লেজিস্লেসন অসিনা কৈথেলগী ফিবম তম্বা ঙমদবগী ফিবম অসি লৌমীশিংদগী স্পোন্সর তৌরিবশিংদা শিন্নখ্রগনি অমসুং মসিনা লৌমীশিংদা অনৌবা তেক্নোলোজী অমসুং অফবা ইনপুৎশিং শীজিন্নবা য়ারগনি। মসিনা কৈথেলদা পুথোক্নবা হোৎনবা মতমদা চঙবা শেল হন্থহল্লগনি অমসুং লৌমীশিংগী চাগা হেনগৎলগনি। লৌমীশিংনা হকথেংননা য়োনবা ফংজদুনা দোলালি চাবা মুত্থৎলগনি অমসুং চপ চাবা শেলদুমক ফংজরগনি। লৌমীশিংদা মতীক চানা ঙাকপীরগনি। ৱাথোক থোক্লকপদা থুনা লোইশিনবা মেকানিজম অমসু কোকহন্নবা হোৎনবদা চঙবা মতম মাংহন্দনবগীদমক শেমগনি।
ইসেন্সিএল কোমোদিতীজ (এমেন্দমেন্ত) বিল ২০২০না সেরিএল, পল্সেস, থাউ থোকপা মরু, অচাথাউ, তিলহৌ অমসুং অলুবু ইসেন্সিএল কোমোদিতীদগী লৌথোক্লগনি। মসিনা প্রাইবেৎ ইনভেস্তরশিংনা মখোয়গী লল্লোন ইতীক্তা খুৎ থিংজনবা হন্থরগনি। পুথোক্নিংবা মওংদা পুথোকপা, লেপ্পা, হোংবা, য়েন্থোকপা অমসুং সপ্লাই তৌবদা নীং তম্বা পীবনা ওব স্কেলগী শেন্মিৎলোন শাগৎপদা মতেং পাংগনি অমসুং প্রাইবেৎ সেক্তর /ফোরেন দাইরেক্ত ইনভেস্তমেন্তবু লৌউ-শিংউগী সেক্তরদা পুশিনলকপা ঙমগনি।
হৌরকফম
ভারতনা লৌউ-শিংউগী পোত্থোকশিংদা অহেনবা চাথোক লৈরবসু, ইসেন্সিএল কোমোদিতী এক্তনা মরম ওইদুনা ওন্ত্রপ্রিনরগী ইহুল কয়া লৈতবনা লৌমীশিংনা কোল্দ স্তোরেজ, ৱেইয়রহাউজ, প্রোসেসিং অমসুং ইক্সপোর্ততা শেল থাদবা ৱাৎপনা মমল নিংথীনা ফংবা ঙমজদে। লৌমীশিংনা কা হেন্না চাথোক লৈবা মতমদা চাউনা মাংই, মরুওইনা পৎপা পুম্বা য়াবা পোত্থোকশিংদা। লেজিস্লেসন অসিনা কোল্দ স্তোরেজদা শেল থাদবা নুংঙাইহল্লগনি অমসুং ফুদ সপ্লাই চেন্দা মোদর্নাইজ তৌবা য়ারগনি। মসিনা লৌমী অমসুং লৈরিবশিংদা মতীক চাবা মমল পীবা ঙম্লগনি। মসিনা চাংদম্ননিংঙাই ওইবা কৈথেল অমা শাগৎলগনি অমসুং লৌউ-শিংউগী পোত্থোকশিং তুংশিন্নবগী খুদোংচাবা লৈতবনা মাংবগী চাং হন্থরগনি।
*****
(Release ID: 1654122)
Visitor Counter : 96

robotstxt: allowed

filter: keep


text:
প্রধানমন্ত্রীগী লোইশঙ
পি.এম.না ভারতকী ৭৩শুবা রিপব্লিক দেদা য়াইফ পাউজেল পীরকপগীদমক্তা মালেমগী লুচিংবশিংদা থাগৎপা ফোংদোকখ্রে
Posted On:
26 JAN 2022 9:54PM by PIB Imphal
প্রধান মন্ত্রী, শ্রী নরেন্দ্র মোদীনা ভারতকী ৭৩শুবা রপব্লিক দেদা য়াইফ পাউজেল পীরকপগীদমক্তা মালেমগী লুচিংবশিংদা থাগৎপা ফোংদোকখি।
নেপালগী পি.এম.না তৌরকপা ত্বীত অমগী পাউখুম ওইনা, প্রধান মন্ত্রীনা হায়খি;
“পি.এম. @SherBDeubaবু অদোমগী থাগৎ ৱাহৈশিং অদুগীদমক্তা থাগৎচরি। ঐখোয়না ঐখোয়গী অচেৎপা অমসুং মতম নাইদ্রবা মরুপ ওইবগী মরী অসিবু হেন্না চেৎশিনহন্নবা মখাতানা পুন্না হোৎনমিন্নখিগনি।”
ভুতানগী পি.এম.না তৌরকপা ত্বীত অমগী পাউখুম ওইনা, প্রধান মন্ত্রীনা হায়খি;
ভারতকী রিপব্লিক দেদা অদোমগী য়াইফ পাউজেলগীদমক্তা @PMBhutanবু থাগৎচরি। ভারতনা ভুতানগা লৈনরিবা তোপ-তোপ্পা অমসুং মতম শাংনদগী লৈরকপা মরুপ ওইবগী মরী অসিবু য়াম্না মরু ওইনা লৌই। ভুতানগী সরকার অমসুং মীয়ামদা তাশি দেলেক। ঐখোয়গী মরী অসি হান্নদগীসু হেন্না চেৎপা ওইরসনু।
স্রি লঙ্কাগী পি.এম.না তৌরকপা ত্বীত অমগী পাউখুম ওইনা, প্রধান মন্ত্রীনা হায়খি;
“পি.এম. রাজাপক্সাবু থাগৎচরি। হন্দক্কী চহি অসিদি য়াম্না স্পেসিয়েল ওই মরমদি ঐখোয়গী লৈবাক অনিমক অসিনা নিংতম্বগী চহি ৭৫শুবগী হরাওবা ফোংদোকমিন্নরি। ঐখোয়গী প্রজাশিংগী মরক্তা লৈনরিবা মরী অসি মখাতানা চেৎশিনবা ওইরসনু।”
ইজরেলগী পি.এম.গী ত্বীত অমগী পাউখুম ওইনা, প্রধান মন্ত্রীনা হায়খি;
“পি.এম. @naftalibennett বু ভারতকী রিপব্লিক দেগীদমক্তা অদোমগী নুংঙাইরবা য়াইফ পাউজেল অদুগীদমক্তা থাগৎচরি। ঐহাক্না মমাংগী নবেম্বরদা পাংথোকখিবা মীফম অদুবু য়াম্না ময়েক শেংনা নিংশিংলি। ভারত-ইজরেলগী স্ত্রেতেজিক পার্তনরশিপ অসি অদোমগী ফোরৱার্দ লুকিং এপ্রোচকা লোইননা মখাতানা চাউখৎলগনি হায়না ঐহাক্না থাজৈ।”
*****
(Release ID: 1792882)
Visitor Counter : 63
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ৱাহং
অচুম্বা য়াইরোন (ধর্ম্ম) নো?
পাওখুম
ফাস্ট ফুড রেষ্টোরেন্টশিংনা ঐখোয়না পাম্ব চীঞ্জাক অদুমক পীবীদুনা ঐখোয়বু শুমই। কোফি য়োনবা দুকান খরনা তোঙান তোঙানবা কোফি মনম অমদি মখল চাম্মগী মথক্তা শেম্বা হৈবগীদমক চাওথোকচৈ। ঐখোয়না য়ুম অমসুং কার লৈবা মতমদসু, ঐখোয়না পামলিবদু খন্ননবা পীরিবা মওংশিং অদুদগী অমা খন্ননবা হোতনৈ। ঐখোয় চোকোলেত, ভানিলা, অমসুং ষ্ট্রোবেরিগী তাইবং অমদা তাওদুনা লৈরোই। অপাম্বা খনবনা নিংথৌনি! ঐখোয় ইশাগী অপাম্বা অমসুং মথৌ তাবশিং মতুং ইন্না ঐখোয়না পামলিবদুমক ফংবা ঙমলবনি।
মরমসিনা অদোমগা চপ চান চুশিন্নবা য়াইরোন অমগী মতাংদদি করমতৌবা তাবগে? অরানবা তৌদবা, অপাম্বা তাল্লক্তবা, অমসুং তৌবা য়াই য়াদেগী নুঙাইতবা ময়াম অমনা অথিংবা পীদবা য়াইরোন অমগী মতাংদনা করমনা তৌবা? মসিদি মতাংসিদা চন্নদে, ঐনা হায়খিবগুমনা, হায়বদি য়াইরোনবু চানিংবা আইস ক্রিম মখল অমগী মহাওগুমনা খনবা য়াবা পোতশকলা?
ঐখোয়গী লেঙদবা ফিরেপ অসিবু য়ানিংদবা খোঞ্জেল ময়াম অমা লৈ, অদুনা করিগী যীশুবু কনাগুম্বনা, হায়বদি, মুহাম্মদ নত্রগা কোনফিসিয়স, বুধ, নত্রগা চার্লস ট্যাজ রাসেল, নত্রগা যোসেফ স্মিথ হায়রিবশিংসিগী মথক্তা লৈ হায়না লৌগদৌরিবনো? পুম্নমক্কী তুংদা, লম্বী পুম্নমক অসিবু লাইরৈপাক য়ৌদবারা? য়াইরোন পুম্নমক অসি মপুংদা চপ মান্নদব্রা? লম্বী পুম্নমক ইন্দিয়ানা কৌবা মফমদুদা য়ৌদবা মরমনা য়াইরোন পুম্নমক লাইরৈপাক য়ৌদে হায়বসিদি অচুম্বমক্নি।
যীশু মথন্নতনা ঈপুরোয়গী তৌঙম্বশিং হায়দোক্তুনা ঙাংবা শকপা তৌই মরমদি যীশু মথন্নতনা অশিববু মায়থিবা পীখি। মুহাম্মদ, কোনফিসিয়স,অমসুং অতৈশিং ঙসি ফাওবদা মশা মশাগী মোংফমদা উফুল ওনখিবমক্তনি, অদুবু যীশুদি, মশামক্কী শক্তিতনা, তমথিরবা রোমানগী ক্রোস মথক্তা শিরবা মতুং নুমিত হুমনি লৈরগা মংশঙদগী হৌগতলগা চতখি। অশিবগী মথক্তা লৈবা কনাগুম্বশিং ৱাফমসিদা পুক্নিং চঙবা য়াগনি। অশিবগী মথক্তা লৈবা কনাগুম্বশিং ৱাফমসি তাবীবা য়াগনি।
যীশুনা হিংগতলকপবু য়ানিংবা উতপা অসিমক হেনমল্লবনি। অহানবদা, হিংগতলকলিবা খৃষ্টবু মমিতমক্না উহৌবা মীওই চামঙাগী মথক্তা লৈরমই! মদুমক মিতনা উহৌবা ময়াম অমনি। খোঞ্জেল চামঙাবু তাশিন্নদবা য়ারোই। ইহাং হাঙলবা মংশঙ অদুগী ৱাফমসু লৈরি; যীশুগী য়েক্নবশিংনা মহাক্কী অশিবা, থৱায় য়াওদ্রবা হকচাং অদু পুথোক্তুনা হিংগতলকপগী ঙাংনরিবা ৱা পুম্নমক অদু য়াম্ন লায়না ককপা য়ারমই, অদুবু মখোয়না পুথোক্নবা অশিবা মশা অমত্তা লৈরমদে! মংশঙ অদু ইহাঙ হাঙলমই! মহাক্কী হকচাং মহাক্কী তুংইনবশিংদুনা হুরানবা ঙমলমগদ্রা? ঙমলোই, মী য়ামনা চঙলগা অসিগুম্বা থবক অমা তৌবা ঙমদনবা, যীশুগী মংশঙ অদু খুতলায় পায়বা সিফাইশিংনা য়াম্ন চেকশিন্না ঙাক শেল্লমই। মহাকপু ফাব অমসুং পাং তিংবদা কিমন্দুনা চেনখিবা মহাক্কী খ্বাইদগী লুনা তৌজবা তুংইনবা কিগল্লবা মীওং কয়াগী ঙাফাবশিং অদুনা, নিংথিনা তম্বীরবা সিফাইগী শিনফমদা হিংলিবশিং অদুগা শয়েং পাম্বোম ঙানরুবা সুকঙম্মক ঙমলোই। ইচম চম্বা ৱাফমদি যীশুনা হিংগতলকপা শন্দোক্না তাকলুবগী থোইদোক্ত্রে হায়বসিনি!
অমুক্কা, অশিবগী মথক্তা লৈবা কনাগুম্বশিং ঐখোয়গীসি তাবীবা য়াগনি। যীশুনা অশিবগী মথক্তা মহাক্কী শক্তিবু চুমই উতখি, মরমসিনা, মহাক্না হায়রিবসি করিনো ঐখোয় তাশিনবা মথৌ তাই। যীশুনা কনশিন্না হায় অরান খুবম ফংনবগী অমত্তা ঙায়রবা লম্বেলদি মহাকনি (যোহন 14:6)। মহাকনা লম্বেল অমা নত্তে; মহাকনা লম্বেল ময়ামগী মনুংদগী অমা নত্তে, হায়বদি যীশু লম্বেল অদুমকনি।
অসুমনা যীশু অসিমক্না হায়, “শুরিনোমলিবা অমদি পোতলুম ৱানা পুরিবা নখোয় পুম্নমক ঐঙোন্দা চঙলক্লবদি, ঐহাক্না নখোয়বু পোথ্থাহনগনি” (মাথি 11:28)। লাকঙম ফাঙমদবা মালেমনি অদুনা পুন্সি অসি খুদোংথিনিঙাইনি। ঐখোয় অয়াম্বা শাথিনা ঈমু নাইমু তানরি, চৈফম নাইনা ফুদতনরি, অমদি লানফম ময়ামগী থাংফম তারি। য়ানিংব্রা? অদুনা নহাক্না করি পামলিবা? পাঙ্গল হনজিনবা নত্রগা ইচম চম্বা য়াইরোন অমরা? হিংদুনতা লৈবা লানবীবা মপু নত্রগা অশিবা “মায়চৌ” ময়াম মরক্তগী অমরা? কান্নবা মরী নত্রগা করিসু লৈতবা থৌ তৌবশিংলা? যীশুদি পামই হায়দুনা খল্লুবা অমা নত্তে- মহাক্তি ঐখোয়গী অপাম্বা অদুমক্নি!
অদোমনা ঙাকপীবা থিবিবা ঐরবদি যীশুনা অচুম্বা “য়াইরোন” অদুমক্নি (পাখোনচতপশিং 10:43)। অদোমনা ঈপুরোয়গা ৱাহন্থোক লৈবা মরী অমা থম্বা পামলবদি যীশুনা অচুম্বা “য়াইরোন” অদুমক্নি (যোহন 10:10)। অদোমনা লাইরৈপাক্তা অরেপ্পা য়ুম অমা থিবিবা ঐরবদি যীশুনা অচুম্বা “য়াইরোন” অদুমক্নি (যোহন 3:16)। অদোমগী লানবীবা মপু ঐনা যীশু খৃষ্টদা অদোমগী থাজবা থমবিয়ু - অদোম মসিদা ৱাবা লৈররোই! অদোমগী পাপ কোকপীনবগীদমক মঙোন্দা থাজবা থমবিয়ু- অদোম নিংবা কায়বা ঐরোই।
অদোমনা ঈপুরোয়গা “অচুম্বা মরী” অমা থম্বা পামবিরবদি, মসিদা অশেম্বা লাইশোল অমা লৈরে। নিংশিংবীয়ু, লাইশোল অসি নত্রগা অতোপ্পা লাইশোল অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
অচুম্বা য়াইরোন (ধর্ম্ম) নো?


text:
মন্ত্রীমন্দল
মন্ত্রী-মন্দলনা আত্মনির্ভর ভারত রোজগার য়োজনা (এ.বি.আর.ৱাই.)গী মখাদা রেজিস্ত্রেসন তৌবগী অরোইবা তাং জুন ৩০, ২০২১দগী মার্চ ৩১, ২০২২ ফাওবা শাংদোকপদা অয়াবা পীখ্রে
Posted On:
30 JUN 2021 4:14PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা আত্মনির্ভর ভারত রোজগার (এ.বি.আর.ৱাই.)গী মখাদা পীরিবা কান্নবা অসি লৌনবা বেনিফিসরীশিংনা রেজিস্ত্রেসন তৌবগী অরোইবা তাং অসি থা মপান অমগা হায়বদি জুন ৩০, ২০২১দগী মার্চ ৩১, ২০২২ ফাওবা শাংদোকপদা অয়াবা পীখ্রে। শাংদোকপা অসিনা মরম ওইরগা ফোর্মেল সেক্তরদা মমাংদা লাখ ৫৮.৫ প্রোজেক্সন তৌরম্বা অদুগা য়েংনবদা থবক লাখ ৭১.৮ পীরবা য়াই হায়না পান্নরি। ১৮.০৬.২০২১ ফাওবদা এ.বি.আর.ৱাই.গী মখাদা ইস্তব্লিশমেন্ত ৭৯,৫৭৭গী খুত্থাংদা বেনিফিসরী লাখ ২১.৪২দা লুপা করোর ৯০২গী শেনফমগী কান্নবা ফংহনখ্রে।
৩১.০৩.২০২২ ফাওবা রেজিস্ত্রেসন তৌবগী মতম শাংদোক্নবা প্রপোজ তৌরকখিবগী চাদিং য়াওরগা স্কিম অসিগী চাউরাকপা চাদিং অসি লুপা করোর ২২,০৯৮ ওইরগনি।
স্কিম অসি ইম্প্লোয়ী প্রোবিদেন্ত ফন্দ ওর্গনাইজেসন (ই.পি.এফ.ও.)গী খুত্থাংদা তোঙান তোঙানবা সেক্তরশিং/ইন্দস্ত্রীশিংগী ইম্প্লোয়রশিংগী শেলগী পোৎলুম হন্থহন্নবা অমসুং মখোয়না অহেনবা শিন্মীশিং নেকপদা থৌগৎনবা ইমপ্লিমেন্ত তৌরি।
এ.বি.আর.ৱাই.গী মখাদা করিগুম্বা ইস্তাব্লিশমেন্তনা অনৌবা ইম্প্লোয়ীশিং লৌরবা নত্ত্রগা ০১.০৩.২০২০দগী ৩০.০৯.২০২০গী মরক্তা মখোয়গী থবক অদু তৎখিবা তারবদি ই.পি.এফ.ও.গা লোইননা রেজিস্তর তৌখ্রবা ইস্তাব্লিশমেন্তশিং অমসুং লুপা ১৫,০০০/-দগী তানা থাগী খুৎশুমল লৌথোক্লিবা মখোয়গী অনৌবা ইম্প্লোয়ীশিং অদুনা কান্নবা ফংলি।
এ.বি.আর.ৱাই.গী মখাদা, ই.পি.এফ.ও.কী রেজিস্তর তৌরবা ইস্তাব্লিশমেন্তশিংগী মখা পোন্না ইম্প্লোয়ী অমসুং ইম্প্লোয়র অনিমক্কী শিয়র (খুৎশুমনগী ২৪%) নৎত্রগা ইম্প্লোয়ী খক্তগী শিয়র (খুৎশুমনগী ১২%)গী চহি অনিগী মতম ফাওবা ভারত সরকারনা ক্রেদিৎ তৌখ্রে। স্কিম অসিগী অকুপ্পা গাইদলাইন লেবর অমসুং ইম্প্লোইমেন্ত অমসুং ই.পি.এফ.ও. মন্ত্রালয়গী ৱেবসাইত্তা য়েংবা য়াগনি।
এ.বি.আর.ৱাই. অসি আত্মনির্বর ভারত ৩.০ পেকেজগী মখাদা শেন্মীৎলোন ফগৎনবা অমসুং কোবিদতগী ফগৎলক্লবা তাঙ্কক মনুংদা ফোর্মেল সেক্তরদা থবক পীবা হেনগৎহন্নবা খোঙথাং অমা ওইনা লাউথোকখি। মসিগী স্কিম অসিনা লৈবাক অসিগী শেন্মীৎলোন্দা কোবিদ-১৯ লাইচৎনা পীবা চৈথেং হন্থহনগনি অমসুং খুশুমল নেম্বা শিন্মীশিংনা থেংনরিবা অৱাবা কোকহনগনি, ইম্প্লোয়রশিংদা ললোল-ইতিক্কী থবক থৌরমশিং অমুক হৌনবা অমসুং চাওথোক্নবা ইন্সেন্তিব পীগনি।
*******
(Release ID: 1731515)
Visitor Counter : 95
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
পি.এম.না ৮২শুবা ওল ইন্দিয়া প্রিসাইদিং ওফিসর্স কনফরেন্সকী হৌদোকপগী সেসন্দা ৱা ঙাংখ্রে
“ভারতকী ওইনা দেমোক্রেসী অসি শুপ্নগী সিস্তেম অমা খক্তা ওইদে। দেমোক্রেসী অসি ঐখোয়গী মওং-মতৌদা য়াওরি অমসুং ভারতকী পুন্সি মহিংগী শরুক অমা ওইরি”
“ভারতকী ফেদরেল সিস্তেম অসিদা রাজ্য পুম্নমক্কী থৌদাং অদুনা ‘সবকা প্রয়াস’কী অচৌবা য়ুম্ফম ওইরি”
“কোরোনা লাইচৎকী মায়োক্তা লান্থেংনরিবা অসি ‘সবকা প্রয়াস’কী অচৌবা খুদম অমনি”
“খুন্নাই অসিগী করিগুম্বা অখন্নবা অমা তৌরিবা মীয়ামগী মীহুৎশিং অসিগীদমক, চৎনরিবা খুন্নাইগী পুন্সি মহিং অসিদা মখোয়গী ওইবা অৱা-নুংঙাইগী মতাংদা লৈবাক অসিদা পাউদম্নবা হাউসতা চহি অমদা নুমিৎ ৩-৪নি থম্বা য়াগদ্রা”
হাউস্তা অফবা মতম, অফবা নুমিৎ ওইহন্নবগীদমক ক্বালিতী দিবেতশিং পাঙথোক্নবা প্রপোজ তৌখ্রে
পার্লিয়ামেন্তরী সিস্তেম অসিদা মথৌ তাবা তেক্নোলোজীগী ওইবা ইনোৎ হাপ্নবা অমসুং লৈবাক অসিগী দেমোক্রেতিক য়ুনিত পুম্নমক শম্নহন্নবা ‘ৱন নেসন ৱন লেজিস্তেতিব প্লেতফোর্ম’ প্রপোজ তৌখ্রে
Posted On:
17 NOV 2021 11:37AM by PIB Imphal
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সিংগী থোংদা ঙসি ৮২শুবা ওল ইন্দিয়া প্রিসাইদিং ওফিসর্স কনফরেন্সকী হৌদোকপগী সেসন্দা ৱা ঙাংখ্রে। থৌরম অদুদা লোক সভাগী স্পীকর, হিমাচল প্রদেশকী মুখ্য মন্ত্রী অমসুং রাজ্য সভাগী দিপুতী চিয়রমেন্তসু শরুক য়াখি।
মীতিন অদুদা ৱা ঙাংলদুনা প্রধান মন্ত্রীনা হায়খি ভারতকী ওইনা দেমোক্রেসী অসি শুপ্নগী সিস্তেম অমা খক্তা ওইদে। দেমোক্রেসী অসি ঐখোয়গী মওং-মতৌদা য়াওরি অমসুং ভারতকী পুন্সি মহিংগী শরুক অমা ওইরি। মহাক্না মখা তারদুনা হায়খি মদুদি ঐখোয়না লৈবাক অসিবু অনৌবা পনখৈ তম্না পুৎপা তাই, লাক্কদৌরিবা মতমশিং অসিদা থোইদোক-হেন্দোকপা পান্দমশিং ফংনবা হোৎনবা তাই। মসিগী ফিরেপ অসি ‘সবকা প্রয়াস’ খক্তনা থুংহনবা ঙমগনি। অমসুং দেমোক্রেসীদা ঐখোয়না ভারতকী ফেদরেল সিস্তেমদা ‘সবকা প্রয়াস’কী মতাংদা ৱারী শানবা মতমদা মসিদা রাজ্য পুম্নমক্না লৌরিবা থৌদাং অসি য়াম্না চাউই”। ‘সবকা প্রয়াস’কী মরু ওইবা অদু মখা তারদুনা প্রধান মন্ত্রীনা হায়খি, অৱাং নোংপোক্কী দিকেদ কয়া শুরবা অরিবা সমস্যাশিং অসিগী পুরকপা ৱারোইশিং ওইরবসু, দিকেদ কয়া চাউখৎ-থৌরাংগী অচৌবা প্রোজেক্তশিং অসি লোইশিন্দনা পন্দুনা লৈরকখিবা অসি লোইশিন্নবা ওইরবসু, হৌখিবা চহি খরা অসিদা লৈবাক অসিনা অসিগুম্বা থবক কয়া অমা তৌখ্রে, মসি সবকা প্রয়াসকা লোয়ননা চত্থখি। হৌজিক্কী ওইনা মসিগী খ্বাইদগী চাউবা খুদম অসি ঐখোয়গী মাংদা লৈরিবা কোরোনা অসিসু অমনি।
প্রধান মন্ত্রীনা হায়খি ঐখোয়গী হাউসশিংগী পথাপশিং অমসুং সিস্তেমশিং অসি ভারতকী ওইবা মওং-মতৌদা লৈহনগদবনি। মহাক্না পোলিসী অমসুং আইনশিং অসিনা ভারতকী ওইবা ৱাখল্লোন, ‘এক ভারত, শ্রেস্থ ভারতকী’ ফিরেপ অসি মপাঙ্গল কনখৎহনগদবন হায়না ফোঙদোকখ্রে। “খ্বাইদগী মরু ওইনা ঐখোয়না হাউসতা উৎলিবা মওং মতৌ অসি ভারতকী চৎনবীগী মতুং ইন্না চৎকদবনি। মসি ঐখোয় পুম্নমক্কী থৌদাংনি” হায়না মহাক্না মখা তাখি।
প্রধান মন্ত্রীনা হায়খি ঐখোয়গী লৈবাক অসি দাইভর্সিতীনা থল্লি। “চহি লিশিং কয়াগী ঐখোয়গী চাউখৎ-থৌরাংগী খোঙচৎ অসিদা ঐখোয়না দাইভর্সিতী লৈরবসু অমত্তা ওইবগী ৱাখল্লোন অমসুং ইচেল অদুদি অতৎ-অখম লৈতে হায়বা খঙলকখি। অমত্তা ওইবগী অতৎ-অখম লৈত্রবা ইচেল অসিনা ঐখোয়গী দাইভর্সিতী অসি য়োকখৎলি, শোকহনদনা থম্লি”, হায়না মহাক্না ফোঙদোকখি।
প্রধান মন্ত্রীনা খুন্নাই অসিগী করিগুম্বা অখন্নবা অমা তৌরিবা মীয়ামগী মীহুৎশিং অসিগীদমক, চৎনরিবা খুন্নাইগী পুন্সি মহিং অসিদা মখোয়গী ওইবা অৱা-নুংঙাইগী মতাংদা লৈবাক অসিদা পাউদম্নবা হাউসতা চহি অমদা নুমিৎ ৩-৪নি থম্বা য়াগদ্রা হায়না প্রপোজ তৌখি। মহাক্না হায়খি অতোপ্পা মীয়ামগী মীহুৎশিংগা লোয়ননা খুন্নাই অসিগী অতোপ্পা মীওইশিংনা মসিদগী তমশিনবা য়াবা কয়া থোরক্কনি।
প্রধান মন্ত্রীনা ঐখোয়না ক্বেলিতী দেবেতকীদমক তোখাইবা মতম অমা থম্নবা খন্নবা য়াগদ্রা হায়না প্রপোজ তৌখি। মহাক্না হায়খি ইকাই খুম্নবগী চৎনবী ঙাকপা, নীংথিনা মপুং ফানা চত্থবা, কনাগুম্বা অমনা রাজনিতীগী ওইবা ৱাফম কনাগুম্বা অমত্তদা ফোঙদোক্তবা অদুগুম্বা দিবেত অমা ওইগদবনি। অমরোমদা মদুনা হাউসকী অফবা পুংফম ওইহনসি, অফবা নুমিৎ ওইহনসি, হায়না মহাক্না ফোঙদোকখি।
প্রধান মন্ত্রীনা ‘ৱন নেশন ৱন লেজিস্লেসন প্লাতফোর্ম’গী ৱাখল্লোন অমা ফোঙদোকখি। “ঐখোয়গী পার্লিয়ামেন্তরী সিস্তেমদা মথৌ তাবা তেক্নোলোজীগী ওইবা ইনোৎ খক্তা পীবা অদুবু লৈবাক অসিগী দেমোক্রেতিক য়ুনিত পুম্নমক শম্নহন্নবা থবকসু তৌবা অদুগুম্বা পোর্তেল অমা” হায়না প্রধান মন্ত্রীনা ফোঙদোকখি।
প্রধান মন্ত্রীনা মথংগী চহি ২৫ অসি ভারতকী ওইনা য়াম্না মরু ওই হায়না ফোঙদোকখি। মসিদা পার্লিয়ামেন্তরিয়নশিং অমত্তা ঙাইরবা মন্ত্র – থৌদাং, থৌদাং, থৌদাং হায়বা অদু চৎনহন্নবা মহাক্না হায়খ্রে।
***
(Release ID: 1772555)
Visitor Counter : 116
Read this release in:
Telugu
,
Gujarati
,
Tamil
,
Kannada
,
English
,
Urdu
,
Marathi
,
Hindi
,
Assamese
,
Bengali
,
Punjabi
,
Odia
,
Malayalam


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ ভেক্সিনেসন অপদেৎ - ৩৭২শুবা নুমিৎ
ভারতকী অপুনবা ভেক্সিনেসন কবরেজ কোতি ১৬১.৮১ লানখ্রে
ঙসি নুমিদাং পুং ৭ ফাওবগী মনুংদা ভেক্সিন দোজ লাখ ৬১ হেন্না কাপথোকখ্রে
Posted On:
22 JAN 2022 7:52PM by PIB Imphal
ভারতনা ঙসি কোবিদ-১৯ ভেক্সিনেসন কবরেজ কোতি ১৬১.৮১ (১,৬১,৮১,৬৫,৯১৩) লানখ্রে। ঙসি নুমিদাংগী পুং ৭ ফাওবদা,ভেক্সিন দোজ লাখ ৬১ (৬১,৬২,১৭১) হেন্না কাপখ্রে৷ হৌজিক ফাওবদা কোবিদ ভেক্সিনেসনগী মশক খঙদোক্লবা বেনিফিসরীশিংগী প্রিকোসন দোজ লাখ ৭৯ (৬৮,৩৪,১১৩) হেন্না কাপথোকখ্রে। নুমিদাং অথেংবদা নুমিৎ অসিগী ওইনা অরোইবা রিপোর্তশিং পীশিল্লকপদা নোংমগী ভেক্সিনেসন তেল্লী অসি হেনগৎলক্লবা য়াই হায়না পানরি৷
পোপুলেসন প্রাইয়োরিতী গ্রুপশিংদা বেজ তৌদুনা কাপখিবা ভেক্সিন দোজকী অপুনবা কভরেজ অদু মখাদা লৈরে:
পোপুলেসন প্রাইয়োরিতী গ্রুপশিংদা কাপখিবা ঙসিগী ভেক্সিনেসন এক্সর্সাইসতা ফংলিবা এচিবমেন্ত অদু মখাদা লৈরে:
লৈবাক অসিদা লৈরিবা খ্বাইদগী ফিভম শোক্নিংঙাই ওইরিবা মীওই কাংলুপশিংবু কোবিদ-১৯দগী ঙাকথোক্নবগী খুৎলাই অমা ওইনা শিজিন্নরিবা ভেক্সিনেসন এক্সর্সাইস অসি অৱাংবা থাক্তা চাং নাইনা লেপ্পা-লৈতনা য়েংশিল্লি৷
****
(Release ID: 1791844)
Visitor Counter : 83


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ লান্না থাজনবা অমসুং অচুম্বশিং
কোবিদ-১৯না মরম ওইরগা শিখিবশিংগী মশিং হন্থনা রিপোর্ত তৌই হায়না ক্লেম তৌরিবা মীদিয়া রিপোর্তশিং অদু লান্না পাউ শন্দোকপনি, য়ুমফম য়াউদবনি অমসুং লান্না লমজিংবনি
ভারতকী গ্রাম পঞ্চায়ত, জিলা অমসুং রাজ্যগী থাক্তা থম্লিবা স্তেত্যুত অমগী মতুং ইন্না পোকপা অমসুং শিবগী রিপোর্ত পীখৎনবগী য়াম্না চাউরবা অরিংবা সীস্তেম অমা লৈ
রাজ্য কয়া অমনা চাং নাইনা শিখিবশিংগী মশিং অদু নিংথিনা নিয়ম চুম্না থীদুনা তিনশিল্লি অমসুং য়াম্না ত্রান্সপরেন্ত ওইবা মওংদা শিখিবশিংগী অৱাৎপা মশিং অদু রিপোর্ত তৌখি
Posted On:
14 JAN 2022 2:22PM by PIB Imphal
অহানবা ৱেব অনীদা কোবিদ-১৯না মরম ওইরগা শিখিবশিংগী অশেংবা মশিং অদু ‘য়াম্না হন্থনা থি’, ফাইনেল তোলদি ‘য়াম্না হেন্না য়াম্মি’ অশেংবা মশিংদি চাউরাক্না মিলিয়ন অহুমদগী হেন্না হেল্লমগনি হায়না ক্লেম তৌরদুনা মরাল শিবগী মীদিয়া রিপোর্ত খরা লৈখি।
অসিগুম্বা রিপোর্তশিং অসি অরানবনি অমসুং লান্না শন্দোকপনি হায়না শেংদোকখ্রে। হায়রিবশিং অসি অচুম্বা মরোলদা য়ুমফম ওইদে অমসুং নমথাক্নি। ভারতকী গ্রাম পঞ্চায়ত, জিলা অমসুং রাজ্যগী থাক্তা থম্লিবা স্তেত্যুত অমগী মতুং ইন্না পোকপা অমসুং শিবগী রিপোর্ত পীখৎনবগী য়াম্না চাউরবা অরিংবা সীস্তেম অমা লৈ। এক্সর্সাইজ পুম্নমক রেজিস্ত্রার জনরেল ওফ ইন্দিয়া (আর.জি.আই.)গী মীৎয়েং মখাদা পাংথোকখি। মসিগী মথক্তা, ভারত সরকারগী কোবিদনা মরম ওইরগা শিখিবশিং অদু খঙদোক্নবা য়াম্না কমপ্রহেন্সিব ওইবা দিফিনিশন অমা লৈ, হায়রিবা অসি মালেমগী ওইনা য়ানরবা কেতেগোরাইজেশন অমদা য়ুমফম ওইখি। শিখিবা পুম্নমক রাজ্যশিংনা ইন্দিপেন্দেন্ত ওইনা রিপোর্ত তৌরি, অমসুং কেন্দ্রগী ওইনা পুল্লপ পুনশিল্লি। কোবিদ-১৯গী মোর্তেলিতী দেতাদা লৈবা বেকলোক অদু রাজ্যশিংনা তোঙান-তোঙানবা মতমদা সবমিত তৌখিবশিং অদু চাং নাইনা ভারত সরকারগী দেতাদা অমুক পুল্লপ পুনশিল্লি। রাজ্য কয়া অমনা চাং নাইনা শিখিবশিংগী মশিং অদু নিংথিনা নিয়ম চুম্না থীদুনা তিনশিল্লি অমসুং য়াম্না ত্রান্সপরেন্ত ওইবা মওংদা শিখিবশিংগী অৱাৎপা মশিং অদু রিপোর্ত তৌরকখি। মরম অদুনা, শিখিবশিংগী মশিংবু মশিং হন্থনা রিপোর্ত তৌই হায়না খনবা হাববসি য়ুমফম য়াওদবা অমসুং মরম চাদবা ৱাফম্নি।
ভারতকী রাজ্যশিংগী মরক্তা লৈরিবা কোবিদ কেস লোদ অমসুং মসিগা মরী লৈনবা মোর্তেলিতীদা বাম্না চাউনা খেৎনবা লৈ হায়না শেংদোকখ্রে। রাজ্য পুম্নমকপু এনভেলপ অমদা পুল্লপ হাপচিনবগী এজম্পশননা তাক্কদৌরিবশিং আউতলায়রশিংগী মান্নদবা দেতা অদুবু মোর্তেলিতী খ্বাইদগী হেন্না নেম্না রিপোর্ত তৌরকখিবা রাজ্য অদুগা পুল্লপ পুনশিনবগুম্বনি, মসিনা মরম ওইরগা মেদিয়ান অদুবু হেন্না ৱাংবা অমসুং অরানবা ফলদা চিংখৎলগনি।
অদুগীশু মথক্তা কোবিদনা মরম ওইরগা শিখিবশিংগী রিপোর্ত পীবগী ভারত্তা ইন্সেন্তিব লৈ, মরমদি মখোয়দা মসিগীদমক্তা মোনিতরী কমপেন্সেশন পীরি। মরম অদুনা ৱাৎনা রিপোর্ত পীখৎপগী ওইথোকপগী চাং অসি য়াম্না নেম্মি। লাইচৎগুম্বা য়াম্না নতৈচাদবা ফিভমদা, খ্বাইদগী হেন্না চাউরবা হেল্থ সীস্তেমদা ফাওবা তশেংবা মোর্তেলিতী অদু ফেক্তর কয়া অমনা মরম ওইরগা রিপোর্ত তৌরকখিবা শিখিবশিংগী মশিং অদুদগি হেনবা য়াই। অদুবু ভারতকী রাজ্যশিংগী মরক্তা য়াম্না শাথিনা খেৎনবা কেসলোদ অমসুং আউতকম সিচুৱেশনশিংদগী খোমগৎলকপা ইনফোর্মেশনদগী দেদ্যুস তৌনবগী পানদমদা এনালিসিস তৌবা খুদিংমক মপুংফাদবা অমসুং লানবা হায়বসি শোইদ্রবনি।
ভারত্তা শিখিবা মীশিংগী তশেংবা মশিংগী ‘সিগ্নিফিকেন্ত অন্দরকাউন্ত’গী মতাংদা হৌজিক-হৌজিক থোরক্লিবা মীদিয়া রিপোর্তশিং অসি বায়স ওইবা মওংগী স্তদীদা য়ুমফম ওই মরমদি কোবিদ-১৯গী সীমতমশিং লৈবা এদল্তশিং খক্তমক খনগৎখি অমসুং মরম অদুনা জেনরেল পোপুলেশনগী মীহুৎ শিনবা য়াদে। সেলেক্সন তৌবদসু বায়স ওইবগী মমি তাই মরমদি মশাগী মতম কাইথোক্তুনা নিংথিজনা পাউখুম পীবা ঙম্বা মশাগী ফোন লৈবা মী খক্তদগী সর্ভে অদু পাংথোকখি। অসুম্না য়েংলুরগদি সেমপল অদু কেস হেন্না রিপোর্ত তৌরকখিবা অর্বান এরিয়াশিংগীদা খক্তমক ওইরগনি, অমসুং মসিনা মরম ওইরগা হেন্না ৱাংনা রিপোর্ত ফংলগনি। মখোয়শিং অসিনসু হেন্না খঙবা অমসুং রিপোর্তিং তৌবগী বায়স হেন্না ৱাংবগী ওইথোকপা য়ানা লৈ।
স্তদী অদুবু পল্লিবা মীদিয়া রিপোর্তশিং অদুনা রেন্দম ওইনা খনগৎপা এদল্ত ২১০০ রোমদা চয়োল খুদিংগী ইন্তর্ভ্যু খরম্না তৌখি হায়বা পল্লি। মসিগী রিপোর্তশিং অসিনা চপ মান্নবা এদল্তশিং অদু হঞ্জিন-হঞ্জিন্না হংখিব্রা হায়বগী মতাংদা নত্রগা মখোয়শিং অদুনা পুল্লপ পুনশিন্দুনা লাখ ১.৭ ফাওবা য়ৌখিবগী মতাংদা শেংনা তাক্তে। অরোইবদা মসিগী ফলশিং অদু কেস অনিমক্তা য়াম্না খেৎনগনি। রেসপোন্স রেৎ অদু ৫৫%নি হায়না মীদিয়া রিপোর্তশিং অদুনা মখাতানা পনখি। মসিদা মীশিং অদুনা হাইয়ু য়াদব্রা নত্রগা মখোয়দা সীমতম অমত্তা লৈতে হায়না হায়রিব্রা হায়বশিগী মতাংদা ময়েক শেংনা খঙবা অমত্তা ঙমদে। অনিশুবদা, করিগুম্বা কোবিদ সীমতমশিং লৈবা এদল্তশিংগী দেতা খক্তমক লৌবা তারবদি, মসিনা স্তদী বায়স ওই হায়বা তাক্লি অমসুং মরম অদুনা জেনরেল পোপুলেশনগী মীহুৎ ওইনা লেপ্পা য়াদে।
খঙজিনগদবা অমনা পল্লিবা স্তদী অদুগী দিনোমিনেতর অদু ২০২০গী য়ু.এন.দি.পি. এস্তিমিনেতনি। মসি সর্ভে,সেন্সস অমসুং মোদেলশিং অদুগী অপুনবনি, মরম অদুনা এস্তিমেতনি। মসিদা য়ুমফম ওইরগা য়ুমথোং ৩.৪%না শিখিবগী রিপোর্ত তৌরগনি হায়না এস্তিমেত তৌখি। মসি রেজিস্ত্রার জেনরেল ওফ ইন্দিয়া (আর.জি.আই.)গী দেতাগা কমপেয়র তৌবা মথৌ তাই, হায়রিবা অসি মসিগী স্তদী অসিনদি তৌখিদে। স্তদী অসিনা পল্লি মদুদি ২০২০ জুনদগী ২০২১ মার্চ ফাওবদা, য়ুমথোং ০দগী ০.৭%না কোবিদনা মরম ওইরগা শিখিবশিংগী রিপোর্ত পীরকখি অদুগা ২০২১গী এপ্রিল ময়াইদগি জুন ফাওবনা শিখিবগী রিপোর্ত তৌরকখিবা অদু ৬%গী পীক য়ৌখি। মসিগী অতেনবা মতম অসি লৌরগা ২০২০গী জুনদগী ২০২১গী জুলাই ফাওবদা শিখিবশিংগী অপুনবা মশিং অদু থিনবগীদমক্তা শিজিন্নখি। মসি কালকুলেশন তৌবগী ভেলিদ ওইবা মওং নত্তে, মরমদি মসিনা থাগী ওইবা অমসুং জিয়োগ্রাফিকেল ভেরিয়েশনশিং অদু পাবদা য়াওখিদে।
মসিগী মথক্তা, মীদিয়া রিপোর্তশিংনা খঙহল্লকখি মদুদি “ঐখোয়না চাউরাক্না য়ুমথোং ১৩,৫০০দগী মীশিং ৫৭,০০০দা, ২০১৯গী জনুৱারী ১দগী হায়রিবা ইমুংশিং অসিদা লৈরকপা মীওইশিং অদুদগী কনা শিখ্রে অমসুং করম্বা মতমদা শিখ্রে, অমসুং করিগুম্বা রেসপোন্দেন্ত অদুনা শিখ্রিবা মীওই অদু কোবিদনা মরম ওইরগা শিখ্রিব্রা নত্রগা নন-কোবিদকী অতোপ্পা মরম্নরা হাববদু খঙদোকখি।” অহানবদা সেমপল সাইজ অদু য়াম্না নেম্মি অমসুং অনিশুবদা করম্না ইমুং অদুগী মীওইশিং অদুনা শিরিবা অদু কোবিদনা মরম ওইরগা শিখিবনি হায়বদু করম্না খঙগনি হায়বগী ৱাফম অসি লৈখি। ৱাহং লান্না শেম্বনা অরানবা পাউখুম ফংগনি। অমরোমদনা ওথরশিং অদুনা কোমপেরেবল এস্তিমেশন শেম্নবা তোঙান-তোঙানবা সোর্স অহুম শিজিন্নখি, শিজিন্নখিবা সোর্স দেতা অদু রাজ্য তরাদগী খোমগৎলকপা সেলফ-রিপোর্তিং অমসুং এস্তিমেতেদ দেতা অদুবুনি, মসিনা অতোপ্পা এস্তিমেশন অমদা অমুক পুরক্কনি অমসুং অশেংবা ফিভম অদু উৎলোই। সেলফ-রিপোর্তেদ ওইবা কোবিদ ত্রেকর সর্ভেবু লৈবাক অসিগী ওইবা দেতানি হায়না লৌরবদি বাম্না লানবা ওইগনি।
মখাতানা, রিপোর্ত অদুদা কোন্ত্রাদিক্সন লৈবা থেংনখি, মসিদা ওথরশিং অদুনা নন-কোবিদ কেসশিংদা মিসক্লাসিফিকেশন হায়না রিফর তৌখি। রেপোর্ত অদুদা পল্লি মদুদি “২০১৯গা চাংদম্নবদা ২০২০গি সেপ্তেম্বর-ওক্তোবরদা রিপোর্ত তৌরকখিবা নন-কোবিদ দেথশিংদা হেনগৎলকপগী চাং অদু রিপোর্ত তৌরকখিবা কোবিদ দেথশিংদগী হেনখি অদুবু মসিগী ওন্নতৈনবদা ২০২১গী এপ্রিল-জুনদা ওইখিবা অদু চুমখি”। শিখিবশিংগী অপুনবা মশিং অদুগী সবসেত ওইরিবা নন-কোবিদ দেথশিং অদুনা শিখিবশিংগী অপুনবা মশিং অদুদগী করম্না হেল্লিবনো হায়বসি ময়েক শেংবা ঙমদে। মসিগীশু মথক্তা মথক্কী অসি য়ু.এস. স্তেতিস্তিক্সতগী দিদ্যুস তৌবা মাল্লি অমসুং মসিবু ভারতকী সিনারিয়োদা খরম্না পুসিল্লক্লিবনো হায়বসি ময়েক শেংনা খঙবা ঙমদে। শিখিবশিংগী প্রোবাবিলিতী অদু মেদিকেল এতেন্সন য়াওদনা খুঙ্গংগী লমশিংদা ওইনা পানশিনবা হায়বসিদি বাম্না লানবা ওইগনি। রাজ্য কয়া অমদা খুঙ্গংগী লমশিংদা মতম শাংনা ইনফেক্সন রেত নেম্না লৈখি। হায়রিবা স্তদী অসিদা মসিগী ৱাফম অসি এস্তিমেতশিং প্রোজেক্ত তৌবদা য়েংশিনখিদে।
অদুগীসু মথক্তা রিপোর্তশিং অদুগী মতুং ইন্না, মোর্তেলিতী হেনগৎলকপগী মতাংদা কোবিদ পীকশিংগী অখন্নবা তাইম পেরদশিংগী খক্তমক কেপচর তৌখি, হায়রিবা অসি লাইচৎ অসি হৌজিক ফাওবা মখা চত্থরিবনিনা কমপেরেবল ফিগরশিং উৎলোই। হায়রিবা অসি খ্বাইদগী নৌবা দেতা হেক ফংবগা হায়রিবা অসিদা য়ুমফম ওইরগা হেন্না কুপথনা কমপেরিজন তৌবা অমসুং এস্তিমেশন তৌবগী মথৌ তাগনি, মরমদি ফেক্তর কয়া অমা খুদম ওইনা দিজীজ প্রিভেলেন্স, হান্নগী ইনফেক্সন নত্রগা য়াম্না তমথিরবা লাইনানা মরম ওইরগা হোসপিতেলাইজেশন তৌবা, ইনফেক্সন দিতেক্সন রেত, (কোবিদ দেথশিংগি দিফিনিশন) ক্রুদ দেথ রেতনচিংবা য়াওনা ইনফেক্সন ফেতালিতী রেত অসি মশিংশিং অদুগী মতাংদা দিদ্যুস তৌবদা নত্রগা হেন্না ফবা ক্লেরিতী ফংনবা হায়রিবা ফেক্তরশিং অসিবু য়েংবগী মথৌ তাগনি।
অখন্নবা মরম খরদগী হেন্না শিখিবগী তোপিক অসি ভেলিদ ওই, মসি পব্লিক হেল্থকী পোইন্ত ওফ ভ্যুদগী য়েংলুরগদি য়াম্না মরু ওই অমসুং হেন্না ফবা পোলিসী অমসুং য়াম্না লিংবা, সস্তেন্নেবল হেল্থ মীজরশিং পাইখৎনবগীদমক্তা য়াম্না মথৌ তাই। তৌইগুম্বসুং লৈরিবা ফিভম অমদা মতম অমহেক্তদা হেন্না শিখিবগী এসম্পশন তৌবদা য়াম্না থুজিনবনা পব্লিক হেল্থ/দেতা সাইন্তিস্তশিংগী নোলেজদা য়ুমফম ওইরগা তৌবা একাদেমিক এক্সরসাইজ অমা ওইগনি। লাক্কদবা থা খরা অসিদা এস.আর.এস. নত্রগা সেন্সস দেতাগুম্বা এক্সরসাইজশিং অসিদগী থোরকপা হেন্না চাউবা গোভর্নমেন্ত দেতাদগী এদমিনিস্ত্রেতিব অমসুং পোলিসী মেকিং ক্বার্তরশিংগীদমক্তা হেন্না লোজিকেল ওইবা অমসুং একসেপ্তেবল ওইবা পাম্বৈশিং থোরক্কনি।
******
(Release ID: 1790042)
Visitor Counter : 77


text:
ৱাহং
পাপচেনবগী হায়জবা হায়বসি করিনো?
পাওখুম
পাপচেনবগী হায়জবা হায়বসি মীওই অমনা ঐখোয় পাপচেনবা অমা ঐরে খঙলকপদগী লানবিহৈবা মপু অমা মথৌ তারে খঙলকপদগী হায়জবা অদুবুনি। পাপচেনবগী হায়জবা অমা পাঙথোকপনা মসিনা ফংনিংলিবা অমত্তা ফংবা ঙমলোই। পাপচেনবগী হায়জবা হায়বসি ঐখোয়গী পাপচেনবা মতৌ অমসুং অরান খুবমগীদমক মথৌ তাবগী মতাঙদা মীওই অমনা খঙলিবা, উরিবা, অমদি থাজরিবা মসিদা মপুং ফান য়াওহল্লবা অদুদতা মহৈ লোক্কনি।
পাপচেনবগী হায়জবা হায়বসিগী অহানবা মতাংদি ঐখোয় পুম্নমক পাপচেনবা ঙাক্তনি হায়না খঙমিন্নবসিনি। রোমীয় 3:10 না লাওথোক্লি, “মসি ইদুনা লৈরবনি, অচুম্বতা তৌবা কনামত্তা লৈতে, লৈতে, অমা ফাওবা লৈতে।” বাইবলনা ঐখোয় পুম্নমক অরানবা তৌই হায়না ময়েক শেংনা হায়। ঐখোয় পূম্বা ঈপুরোয়দগী থৌজাল অমসুং ঙাকপীবা পাম্বা পাপচেনবা ঙাক্তনি (তিতা 3:5-7)। ঐখোয়গী পাপনা, ঐখোয় মতমচুপ্পগী ঐনা ফংগদবা চৈরাক ফংফম থোকপনি (মাথি 25:46)। পাপচেনবগী হায়জবা হায়বসি অচুম অরান ৱায়েল তৌবগী মহুত্তা থৌজাল পীবীনবা হায়জবা অমনি। মসি অশাওবগী মহুত্তা থৌজাল পীবীনবা হায়জবা অমনি।
পাপচেনবগী হায়জবা হায়বসিগী অনীশুবা মতাঙদি ঐখোয়গী মাঙখিবা অমসুং পাপকী মশক ওইবা থবক মেনখতনবা হায়দুনা ঈপুরোয়না তৌখিবা থবক অদু মশক খঙবনি (যোহন 1:1,14)। যীশুনা ঈপুরোয়গী অচুম্বগী মরমদা ঐখোয়দা তম্বীরম্বগা লোয়ননা চপ চান চুম্বা অমসুং পাপ চেন্দবা পুন্সি অমদা হিংবিরমই (যোহন 8:46; 2 কোরিন্থীয় 5:21)। অদুদগীদি ঐখোয়গী মহুততা ক্রোস মথক্তা শিবিখি, ঐখোয়না ফংগদবা চৈরাক মহাক্না ফংখি (রোমীয় 5:8)। যীশুনা পাপ, অশিবা, অমসুং নোরোক মায়থীবা পীবা ঙমলে উতনবা শিরুরগা হিংগতলকখি (কোলো 2:15; 1 কোরিন্থীয় পন্দুপ 15)। মসি পুম্নমকসিনা মরম ঐদুনা, ঐখোয়গী থাজবা যীশু খৃস্টদা লৈরগদি- ঐখোয়গী পাপশিং কোকপিদুনা লাইরৈপাক্তা লোমনাইদবা য়ুম অমা পীনবিগনি। ঐখোয়না হেক তৌগদবা হায়ববু মহাক্না ঐখোয়গী মহুত শিন্দুনা শিবিখিবগা লোয়ননা শিরুবদগী হিংগতলকখি (রোমীয় 10:9-10)। এফিসিয়া 2:8 না অসুম্না লাওথোক্লি, “ঐখোয়বু লানবীরিবসি ইবুঙো মহাক্কী থৌজালননি, নিংজবগী মতেঙনা- হায়বদি ঐখোয় ইশাদগী নত্তে, ঈপুরোয়গী খুদোলদগীনি।“
অদোমনা ঈপুরোয়গা চুমথোকমিন্নবা পামলবদি, অশেম্বা লাইশোল অমা লৈ। নিংশিংবীয়ু, লাইশোল অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
পাপচেনবগী হায়জবা হায়বসি করিনো?


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯গী অপদেৎ
Posted On:
02 DEC 2021 9:08AM by PIB Imphal
নেসনৱাইদ ভেক্সিনেসন দ্রাইবকী মখাদা হৌজিক ফাওবদা ভেক্সিন দোজ কোতি ১২৪.৯৬ কাপখ্রে
হৌজিক হৌজিক্কী ওইনা ভারতকী এক্তিব কেস ৯৯,৭৬৩ লৈরি
এক্তিব কেস মশিং অপুনবা কেস মশিংগী ১%দগী তানা লৈরি, হৌজিক হৌজিক্কী ওইনা ০.২৯% ওইরি; ২০২০ মার্চ থাদগী য়েংবা মতমদা মসিনা খ্বাইদগী নেম্বনি
হৌজিক হৌজিক্কী ওইনা লৈরিবা রিকোভরী রেত অসি ৯৮.৩৫%নি
হৌখিবা পুং ২৪দা মীওই ৮,৫৪৮ ফগৎলক্তুনা লাইচৎ অসিদগী ফগৎলকখিবগী মশিং অসি পুন্না ৩,৪০,৩৭,০৫৪দা হেনগৎখ্রে
হৌখিবা পুং ২৪দা অনৌবা কেস ৯,৭৬৫ লাকখি
নোংমদা পোজিতিব ওইবগী চাং (০.৮৯%) ২%গী মখাদা লৈখিবা নুমিৎ ৫৯নি শুরে
চয়োলগী ওইনা পোজিতিব ওইবগী চাং (০.৮৫%) ১%গী মখাদা লৈখিবা নুমিৎ ১৮নি শুরে
হৌজিক ফাওবদা তেস্ত পুন্না কোতি ৬৪.৩৫ তৌখ্রে
****
(Release ID: 1777145)
Visitor Counter : 102


text:
হকশেল অমসুং য়াইফ-য়ুম্বাল মন্ত্রালয়
এন.ই.জি.ভি.এ.সি.গী অনৌবা রিকম্মেন্দেসনশিং কেন্দ্রগী হকশেল মন্ত্রালয়না অয়াবা পীখ্রে
এন.ই.জি.ভি.এ.সি.গী অনৌবা রিকম্মেন্দেসনশিংগী মতুং ইন্না, কোবিদ-১৯ লাইচৎতগী মপুং ফানা ফরবা থা ৩গী মতুংদা ভেক্সিন অসি কাপকদবনি
অহানবা ভেক্সিন দোজ কাপ্লবা মতুংদা কোবিদ নারক্লবা তারবদি, কোবিদ-১৯ লাইচৎ অসিদগী মপুং ফানা ফরবা মতুংগী থা ৩ লৈরবা অনিশুবা দোজ অদু কাপকদবনি
শঙ্গোম পীথক্লিবা নুপী পুম্নমক্কী ওইনা কোবিদ-১৯ ভেক্সিন কাপ্পা য়াহনখ্রে
কোবিদ-১৯ ভেক্সিন কাপত্রিঙৈগী মমাংদা রেপিদ এন্তিজেন তেস্ত(আর.এ.তি.)না ভেক্সিন কাপকদৌরিবা মীওইশিং অদু স্ক্রিনিং তৌররোই
Posted On:
19 MAY 2021 4:17PM by PIB Imphal
নেস্নেল এক্সপর্ত গ্রুপ ওন ভেক্সিন এদমিনিস্ত্রেসন ফোর কোবিদ-১৯(এন.ই.জি.ভি.এ.সি.)না কোবিদ-১৯ ভেক্সিনেসন অসিগা মরী লৈননা পুথোরক্লিবা অনৌবা রিকম্মেন্দেসনশিং অদু হকশেল অমসুং য়াইফ-য়ুম্বালগী কেন্দ্রগী মন্ত্রালয়দা সেয়র তৌরকখ্রে৷ হায়রিবা রিকম্মেন্দেসনশিং অসি হৌজিক লৈরিবা কোবিদ-১৯ লাইনা-লাইচৎকি ওইরক্লিবা ফিভম অমসুং থোক্লক্লিবা গ্লোবেল সাইন্তিফিক ইভিদেন্স অমসুং এক্সপরিয়েন্সকি মতুং ইন্না শেমখিবনি৷
মখাদা পীরিবা হায়রিবা রিকম্মেন্দেসনশিং অসি হকশেল অমসুং য়াইফ-য়ুম্বালগী কেন্দ্রগী মন্ত্রালয়না অয়াবা পীখ্রে অমসুং হায়রিবা রিকম্মেন্দেসনশিং অসি রাজ্যশিং অমসুং য়ু.তি.শিংদসু খঙহনখ্রে:
মখাদা পিরিবা সিনারিও অসিদা কোবিদ-১৯ ভেক্সিন কাপ্পা চোন্থহনবা:
-
- সার্স-২ কোবিদ-১৯ লাইনা নারে হায়না লেব তেস্তনা তাক্লবা মীওইশিং: লাইচৎ অসিদগী মপুং ফানা ফরবা থা ৩গী মতুংদা কোবিদ-১৯ ভেক্সিন কাপ্লগনি৷
- এন্তি-সার্স-২ মোনোক্লোনেল এন্তিবোদীশিং নত্রগা কনবালেসেন্ত প্লাস্ম কাপখ্রবা সার্স-২ কোবিদ-১৯ পেসেন্তশিং: পেসেন্ত অদুনা হোস্পিতালদগী দিসচার্জ তৌখিবা নুমিৎ অদুদগী থা ৩গী মতুংদা কোবিদ-১৯ ভেক্সিন কাপকদবনি৷
- অহানবা দোজ কাপলুরবা মীওইশিং অমসুং দোশিং স্কেদ্যুল অদু মপুং ফানা লোইদ্রিঙৈগী মমাংদা কোবিদ-১৯ নারকপা: মীওই অদুনা কোবিদ-১৯ লাইনাদগী মপুং ফানা ফরক্লবা থা ৩গী মতুংদা অনিশুবা দোজ অদু কাপকদবনি৷
- হোস্পিতেলাইজেসন নত্রগা আই.সি.য়ু. দরকার ওইরিবা অতোপ্পা অরুবা লাইনা নারিবা মীওইশিংনা কোবিদ-১৯ ভেক্সিন অসি কাপত্রিঙৈ চয়োল ৪-৮ ফাওবা ঙাইগদবনি৷
কোবিদ-১৯ ভেক্সিন কাপলুরবা মীওইশিং নত্রগা কোবিদ-১৯ লাইনা অসি নারুবদগী আর.তি.-পি.সি.আর. নেগেতিব ফংলবা মীওইশিংনা নুমিৎ ১৪নিগী মতুংদা ই দোনেত তৌবা য়াগনি৷
শঙ্গোম পীথক্লিবা নুপী পুম্নমক কোবিদ-১৯ ভেক্সিন কাপ্পা য়ারে৷
কোবিদ-১৯ ভেক্সিন কাপত্রিঙৈগী মমাংদা রেপিদ এন্তিজেন তেস্ত(আর.এ.তি.)না ভেক্সিন কাপকদৌরিবা মীওইশিং অদু স্ক্রিনিং তৌবগী মথৌ তাদ্রে৷
মীরোনবী নুপীশিংদা কোবিদ-১৯ ভেক্সিন কাপ্পা অসিগা মরী লৈননা, নুপীশিং অসিদা ভেক্সিন কাপ্পগী থবক অসি য়াম্না কন্না নৈনরি অমসুং মখাতানা নেস্নেল তেক্নিকেল এদভাইজরী গ্রুপ ওন ইম্ম্যুনাইজেসন(এন.তি.এ.জি.আই.) কুপথনা খন্নরি৷
হায়রিবা রিকম্মেন্দেসনশিং অসি মরী লৈনবা ওফিসিয়েলশিংদা খঙহন্নবা অমসুং রিকম্মেন্দেসনশিং অসি য়াম্না ইফেক্তিব ওইনা চৎনহন্ননবগীদমক তঙাই ফদবা এক্সন লৌখৎনবা কেন্দ্রগী হকশেল মন্ত্রালয়না রাজ্যশিং অমসুং য়ু.তি.শিংদা চিথি ইদুনা খঙহনখ্রে৷ লোকেল লেঙ্গুৱেজতা লৈরিবা ইনফোর্মেসন অমসুং কম্ম্যুনিকেসনগী চেনেল পুম্নমক শিজিন্নদুনা সর্ভিস পীরিবা অমসুং জেনেরেল পব্লিক অসিদা ইনফোর্মেসন অসি ইফেক্তিব ওইনা খঙহন্নবা রাজ্যশিংদা খঙহনখ্রে৷ লেবেল খুদিংমক্তা ভেক্সিনেসন স্তাফশিং অসি ত্রেনিং ফংহন্নবা রাজ্যশিংদসু খঙহনখ্রে৷
******
(Release ID: 1720163)
Visitor Counter : 132


text:
ভেটনরি অমশুং এনিমেল হসবেন্দরী ডিপার্টমেন্ট, থৌবাল ডিষ্ট্রিক্ট
ঐখোয়গী থৌবাল ডিষ্ট্রিক্ট অসিদা য়ুমদা য়োকপা য়ুমশাশিং অসি মখল অয়াম্বা ফংই হায়বা য়াই, মরুওইনা ষন, ইরোই, হমেং, ওক, শগোল, হুই অমশুং ঙানু-য়েন্নচিংবনি।
-
- ষন-ইরোইশিং অসিনা মরুওইনা ঐখোয়না থবক শুনবগী অমসুং শঙ্গোম পুথোক্নবগীদমক্তা য়োক্নৈ। ষন লাবনা লোবুক অমশুং ইংখোন্দা শম্পোৎ খোইদুনা, উকাই তক্তুনা অমদি গড়ী চিংদুনা ফার্মারশিংদা শেল-থুমগী ফিভমদা য়াম্না চাওনা কান্নবা ফংহল্লি। ষন অমোমশিংনা শঙ্গোম পুথোকপা অমদি থবক শুবদা শিজিন্নবা অমশুং মচা ধরা পুথোক্তুনা সমাজ অসিগী সোসিও-ইকোনোমিক্স , শেল-থুমগী ফিভমদা য়াম্না চাওনা মতেং পাংই। হৌজিক্তি শঙ্গোম হায়বা পোৎশকসি মীওইবগী হকচাং ফনা থম্বগীদমক খ্বাইদগী মচি ওইবা চঙদ্রবা য়াদ্রবা য়াম্না কান্নরবা চিঞ্জাক অমসু ওইরে। লোয়ন-লোয়ন্না ডিপার্টমেন্ট (ভিভাক) অসিনা হেন্না চাথোক লৈনবগীদমক ঐখোয়গী হান্না লৈজরম্বা ষন অমোমশিং অসিদা মপান লমদগী অফবা ধারাগী মরু মচাশিং পুরক্লগা খুৎশেমগী পম্বৈনা কাপশিন্দুনা অফবা মচা ধারা লৌবগী থবক হুজিক-হুজিকসু মায় পাক্না চৎথরি।
- ওক, হমেং, য়াউঃ- হায়রিবা শা মখলশিং অসিদি মীওইবগী চীঞ্জাক ওইনা চাননবগীদমক্তা য়োক্নৈ। ডিষ্ট্রিক্ট অসিদা য়াওগী মশিং খরা হন্থরবসু ওক অমদি হমেং মরাং-কাইনা ফংহন্দুনা ঙসিগী সমাজ অসিদা মতিক চানা চাননবগীদমক ফংহন্দুনা সমাজদা শেল-থুমগী ফিভমদা চাউনা কান্নবা ফংহল্লি।
- য়েন অমসুং ঙানুঃ- য়েন অমদি ঙানু অসিসু ডিষ্ট্রিক্ট অসিদা মরাং কাইনা ফংই। ফার্মার খুদিংমক্না মানা-মানা পাম্বা মওংদা মরুম চাননবগীদমক্তা ১দি মশা চাননবগীদমক্তা য়োক্নৈ। ডিষ্ট্রিক্ট অসিগী ফার্মারশিংনা অরায়বা মওংদা ফার্ম মচা-মচা তৌদুনা পোত্থোক য়াম্না পুথোক্নবা হোৎনৈ।
- শগোলঃ- ডিষ্ট্রিক্ট অসিদা মণিপুরগী ওইনা পীকতক তৌবা পোনি হায়না খঙনবা শগোল, মতম অমদা শা-লান্দা শিজিন্নরম্বা হুজিক্না শগোল কাঙজৈ শান্নবদা শিজিন্নরিবা শা মখল অসিসু ডিষ্ট্রিক্ট অসিগী মফম খরদা ফংই।
- ভেটনরি হোসপিতাল অমসুং দিসপেনসরীঃ- ডিষ্ট্রিক্ট অসিদা অপুনবা ভেটনরি হোসপিতাল নিপাল (৮) অমশুং দিসপেনসরী কুন্নিথোই (২২) লৈদুনা মথক্তা পঞ্জখ্রিবা য়ুমশাশিং অসি নাবা-য়েক্লকপা মতমদা, মতম-মতমগী ওইবা টিকা থাদোকপা অমদি অনাবা য়াওরক্লগনা মদুগী চপ-চাবা হিদাক-লাংথক পীদুনা লয়েংবগী থবক তৌজরি।
স্কীম অমশুং বিনিফিত –
শা-ষনশিংদা ভেক্সিনেসন তৌবা, অফবা মপাশাগী মরু মচা কাপ্পা অমদি লয়েংবা নত্তনা ডিপার্টমেন্ট অসিগী অকক্নবা স্কীম থোইদোকপা লৈতে। মতম-মতমদুগী মতুংইন্না সরকারনা লেপ্লকপা ফিভমগী মতুংইন্না শঙ্গোম থোকপী ষনবী , ইরোইনচিংবসু অদুমক পীবা য়াওই। করিগুম্বদা ওক , য়েণ ঙানু , ষনবী , ইরোইনচিংবা লোইবাগী মাকোন সাবগী স্কীমসু লৈতবদি নত্তে। চহী খুদিংগী শোইদনা শঙ্গোম থোকপী ষনবী, ইরোই, ওক লোইবা, য়েণ ঙানু গী স্কীম পীবগী ৱাফমদি লৈতে।
হাও তু এপ্লাই –
করীগুম্বদা চহীসিমদি স্কীম অমা সরকারনা পীবিরক্লবদি মাঙজৌননা খঙহন্দুনা তৌদুনা প্রজা মীয়ামদা খঙহল্লি অমশুং জোইন্ট ডিরেক্টর, ডিষ্ট্রিক্ট ভেটিনরি ওফিস, থৌবালদা লাক্লগা তান্নবীরনবা প্রজা মীয়ামদা খংহঞ্জরি।
কে এস এচ শ্যামজাই সিংহ
জয়ন্ত ডিরেক্টর ডিষ্ট্রিক্ট ভেটিনরি ওফিস, থৌবাল


text:
২০১৪ বেচকী আই এ এস ওফীসরশিংবু এসিস্তেন্ট সেক্রেতরি ওইনা থবক পায়হনবা হৌবগী মীফমদা ৱারোল পীরদুনা, মখোয়না শাংলবা ত্রেনিং মতমদা ফংখিবা অৱাংবা থাক্কী মহৈ অমসুং লৌশিং অদু উৎথোকচনবা অচৌবা তাঞ্জা অমা ফংলে হায়না প্রধানমন্ত্রীনা ফোংদোকখি। লাক্কদৌরিবা থা অহুম অসিদা মখোয়গী হৈশিংবা অমসুং থবক তৌবগী কান্নবা অদু মখোয় মখোয়না লৈরুগদৌরিবা বিভাকশিং অদুদা ফংহন্নবা মহাক্না খঙহনখি। নহা ওইরিবা ওফীসরশিং অদুদা মহাক্না মরু ওইনা লৈঙাকলোনগী থবক থৌরমদা তেক্নোলোজি শিজিন্ননবা অমসুং তেক্নোলোজিবু অহেনবা থাকতা পুখৎনবা খঙহনখি ।
প্রধানমন্ত্রীনা ওফীসরশিং অদুদা মখোয়না কেন্দ্র সরকারদা এসিস্তেন্ট সেক্রেতরি ওইনা থা ৩ থৌ পুরিঙৈ মনুংদা মথক থোংবা ওফীসরশিং উবদা থক্কৎপা য়াওদনা অমসুং তোরো খোন্দাননা অকিবা লৈতনা ৱারি ৱাতাই তৌননবা খঙহনখি । মহাক্না মসিমশু পনখি মদুদি ২০১৩ বেচতগী হৌখিবা আই এ এস ত্রেনিং অসি অনৌবা শক্তম অমনি অমসুং আই এ এস ওফীসরশিংনা মখোয়গী কেরিয়র হৌবদা কেন্দ্রদা থবক তৌবগী খুদোং চাবা অদু ফংহল্লি, খুদোং চাবা অসি মখোয়গী মথক থোংবশিংগী মতমদা ফংখিদে।
কেন্দ্রগী পরসোনেল,পব্লিক গ্রিবেন্সেসস অমসুং পেন্সনগী রাজ্য মন্ত্রী, ডোক্তর জিতেন্দ্রা সিংহ অমসুং সরকারগী মকোক থোংবা ওফিসরসিংনা থৌরম অদুদা শরুক য়াখি। (পিআইবি - 02-August, 2016)


text:
হকশেল অমসুং য়াইফ-য়ুম্বাল মন্ত্রালয়
ইন্দিয়ানা নুমিৎ খুদিংগী লাকপা অনৌবা কেসশিং মখা তানা হন্থরকপগী রিপোর্ত লাক্লি; হৌখিবা পুং ২৪ অসিদা অনৌবা কেসশিং ১৬,৩১১ ওইরি
নুমিৎ ২২৯নিদা নুমিৎ খুদিংগী শিবা ১৭০গী মখাদা লৈরি
Posted On:
11 JAN 2021 11:02AM by PIB Imphal
ইন্দিয়ানা নুমিৎ কয়ানিগী মমাংদগী অনৌবা কেসশিং রেজিস্তর তৌবা লেপ্পা লৈতনা হন্থরক্লি। হৌখিবা পুং ২৪ অসিগী মনুংদা অনৌবা কেসশিং ১৬,৩১১গী রেকোর্দ লৈরি।
ইন্দিয়াগী নুমিৎ খুদিংগী নৌনা শিবা অসিশু লেপ্পা লৈতনা হন্থরক্লি।
নুমিৎ ২২৯নি অসিগী মতুংদা নুমিৎ খুদিংগী শিবা অসি ১৭০গী মখাদা লৈরি। অনৌবা কেস লাকপা হন্থরকপা অমসুং অনাবা ফগৎলকপাগী চাং অসিনা ৱাংখৎলকপা অসিনা লৈবাক অসিদা এক্তিব কেসলোদ লেপ্পা লৈতনা হন্থরক্লি।
ইন্দিয়াগী এক্তিব কেসলোদ অসি ঙসি অপুনবা লাখ ২.২৫ (২,২২,৫২৬)দা হন্থদুনা লৈরি। হৌজিক ওইরিবা এক্তিব কেসলোদ অসি ইন্দিয়াগী অপুনবা পোজিতিব কেস্তা ২.১৩% খক্তা ওইরি।
অপুনবা অনাবা ফগৎলকপা অসিনা ১০,০৯২,৯০৯ ওইরি। অনাবা ফবা অমসুং এক্তিব কেস অনিগী খেন্নবা অসি হেনগৎলক্তুনা লাখ ৯৯ অমসুং হৌজিক ৯৮,৭০,৩৮৩ ওইদুনা লৈরি।
অনাবা ফগৎলকপগী চাং অসিনা ঙসি ৯৬.৪৩% ওইরি। মসি মালেমগী ওইনা খ্বায়দগী ৱাংবা ওইরি।
অনৌবা অনাবা ফগৎলকপা অসিনা ৭৮.৫৬% অমনা স্তেতশিং/য়ু.তি.শিং ১০দা উরি।
কেরলানা অনাবা ফগৎলকপা অসি ৪,৬৫৯ ওইদুনা নোংমদা খ্বায়দগী য়াম্বা ওইরি। মহারাস্ত্রদা মীওই ২,৩০২ অনাবা ফখি ছত্তিসগরনা ৯৬২ ওইদুনা মতুং ইল্লি।
অনৌবা কেস অসিনা ৮০.২৫% অমনা স্তেতশিং/য়ু.তি.শিং ১০দা উরি।
কেরলানা অনৌবা কেস ৪,৫৪৫ ওইদুনা নোংমদা খ্বায়দগী য়াম্বা ওইরি। মহারাস্ত্রদা অনৌবা কেস ৩,৫৫৮ ওইদুনা মতুং ইল্লি।
পুং ২৪ অসিগী মনুংদা অশিবগী কেস ১৬১গী রিপোর্ত লৈরি।
স্তেত/য়ু.তি. ৬তা নুমিৎ খুদিংগী শিবা ৬৯.৫৭% লৈরি।
মহারাস্ত্রাদা অশি-অনা খ্বায়দগী ৱাংনা লৈরি (৩৪)। কেরলা অমসুং ৱেস্ত বেঙ্গালনা ২৩ অমসুং ১৯ মথংশিৎনা নুমিৎ খুদিংগী শিবগী পাউ লৈরি।
****
(Release ID: 1687605)
Visitor Counter : 57
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Malayalam


text:
শেল-থুম মন্ত্রালয়
ইনকম তেক্স দিপার্তমেন্তনা কেরলাদা থি-হুম্বগী থবক চৎথখ্রে
Posted On:
06 NOV 2020 3:12PM by PIB Imphal
ইনকম তেক্স দিপার্তমেন্তনা ০৫.১১.২০২০দা কেরলাগী থীরুবল্লাদা মশানা মশাবু এবানজেলিস্তনি হায়জবা মীয়াম্না খংনরবা অমসুং মহাক্কী কাংলুপকী মখল কয়াগী থ্রসশিংনা, ইনকম তেক্স এক্ত ১৯৬১গী মখাদা চেরিতেবল/ধর্ম গী মিংদা ইনকম তেক্স থীরমদবগী মথক্তা থি হুম্বগী থবক চৎথখ্রে অমসুং পোৎ-চৈ ফাগৎখ্রে। কাংবু অসিনা লৈবাক অসিগী য়াম্লবা স্কুল অমসুং কোলেজশিং, কেরলাদা লৈবা মেদিকেল অমা অমসুং হোস্পিতেল অমদা লাই খুরুমফম মফম থমদুনা লাৎখি। পাংথোক্লিবা থবক অসি কেরলা, তামিল নাদু, ৱেস্ত বেঙ্গাল, কর্নাতকা, চান্দিগর, পঞ্জাব অমসু তেলঙ্গানাদা লৈবা মফম ৬৬তনি।
থি-হুম্বগী থবক অসি থাজবা য়াবা পাও অমা ফংবদগী হায়বদি কাংবু অসিনা মপাল লৈবাকশিংদগী লায়রবা অমসুং ধর্মগী ওইবা হীরমদা দোনেসন কয়া অমা খোমগৎলি অদুবু হায়রিবা তেক্স ককখ্রবা ফন্দশিং অসি পৈশা ওইনা লান্না লৌথোক্তুনা মশাগী লনাইগী ওইবা অমসুং আইন্না য়াদবা মওংদা রিএল ইস্তেত্তা শিজিন্নরমখি।
কাংবু অসিনা লৈবাক শিন্বা থুংনা থ্রস ৩০মুক থবক চৎথরমখি অমসুং অয়াম্বনা চেদা লৈবা ওইনা থেংনখি অমসুং হায়রিবা অসি থীবদা য়াওদবা ফন্দশিং অসি লান্না শিজিন্নবা থেংনখি।
কাংবু অসিনা য়াম্না ফজনা শিন-লাংদুনা অতোপ্পা কাংলুপ অমগী মতেং লৌদুনা চাদিংশিং অসি হেনগৎহনবা থেংনখি, হায়রিবা শেনফম অসি মথৌ পাংথোক্লিবা কাংবু অসিদা দোমেস্তিক হাৱালা চেন্নেলগী খুত্থাংদা অমুক হন্দোরক্লি। হায়রিবা অতোপ্পা কাংলুপ অসিশু থি হুম্বা অসিদা য়াওরি। থি-হুম্বগী থবক অসি চৎথরিঙৈ মনুংদা সিস্তেমেতিক ওইনা চাদিংশিং অসি হেনগৎনা পোৎ লৈরম্বা মদুদি নোংমগী শিজিন্নবা পোৎলম, য়ুম-কৈ শাবগী চাদিং, রিএল ইস্তেত চাওখৎনবগী চাদিং, সেলরি পীবা অসিদা লৈরম্বগী খুদম ফংই।
থি-হুম্বা অসিদা রিএল ইস্তেত লৈবা-য়োনবা অসিদা মশিং থাদবা শেনফম কয়া অমা পেমেন্ত তৌরম্বা থেংনখি। মরী লৈনবা চে-চাং হায়বদি সেল এগ্রীমেন্তস অসিনচিংবা অসি ফাগৎখি। কাংবু অসিনা রিএল ইস্তেত লৈবা-য়োনবগী মমল অসিদশু হেনগৎলখি মসিনা দোনেসনদা লাকপা পৈশাশিং অসি থ্রসকী থৌরম কয়াদা শিজিনখি হায়না উৎলি। ইবিদেন্স অসিনা তাক্লি মদুদি ফন্দ অসিবু লান্না শিজিন্নরম্লিবা শেনফম অসি লুপা করোর চাম্মাগী মথক্তনি।
দিল্লীগী লাই খুরুমফম মফম অমগী লুপা করোর ৩.৮৫ য়াওনা চাওরাক্না লুপা করোর ৬কী শেনফম অমদি মফম খংদনা লৈবা থি হুন্বা অসিদা থেংনখি।
মরুওইবা ইলেক্ত্রোনিক কম্প্যুতিং অমসুং দেতা স্তোরেজশু ফংখি, হায়রিবা অসি য়েংশিল্লি। থি হুম্বগী থবক অসি মখা তানা চৎথরি।
*****
(Release ID: 1670908)
Visitor Counter : 106


text:
ইলেক্সন কমিসন
ই.সি.আই.না রাজ্যশিং/য়ু.তি. পুম্নমক্কী চীফ ইলেক্তোরেল ওফিসরশিংগী কনফরেন্স শিনখ্রে
Posted On:
23 NOV 2021 11:15AM by PIB Imphal
ঙরাং ইলেক্সন কম্মিসন ওফ ইন্দিয়ানা ন্যু দিল্লীদা রাজ্যশিং/য়ু.তি. পুম্নমক্কী চীফ ইলেক্তোরেল ওফিসরশিংগা লোইননা কনফরেন্স অমা শিনখি৷ ইলেক্তোরেল রোল, পোলিং স্তেসনশিং, হৌজিক হৌজিক চত্থরিবা স্পিসিয়েল সম্মরী রিবিজন, আই.তি. এপ্লিকেসনশিং, ই.ভি.এম.শিং/ভি.ভি.পি.এ.তি.শিং, গ্রিভেন্সশিংগী মতম চানা রিজোলুসন পুরকপা, পোলিং স্তাফ ত্রেনিং তৌবা অমসুং কেপাসিতী শেমগৎপা, মেদিয়া অমসুং কম্ম্যুনিকেসন অমদি ভোতর আউত্রিচ প্রোগ্রাম চত্থবগা মরী লৈনবা তোঙান তোঙানবা থিমেতিক এরিয়াশিং খন্ন-নৈননবা অমসুং য়েংশিন্নবা কনফরেন্স অসি শিনখিবনি৷
মহাক্কী ৱারোলদা, সি.ই.ও.শিংনা রাজ্যশিংদা কম্মিসনবু রিপ্রজেন্ত তৌরিবনা সি.ই.ও.শিংগী ইফেক্তিবনেস অমসুং বিজিবিলিতীগী মরু ওইরিবা অদুদা সি.ই.সি. শ্রী সুশিল চন্দ্রনা ৱা ঙাংখি৷ ইলেক্তোরেল রোলগী প্যুরিতী লৈহন্নবা, এস্যোর মিনিমম ফেসিলিতীশিং ফংহন্নবা অমসুং ভোতর পুম্নমক্কীদমক পোলিং বুথ পুম্নমক্তা হেন্না ফবা ফেসিলিতীশিং ফংহন্নবা মহাক্না সি.ই.ও.শিংদা হায়খি৷ মরু ওইনা ভোতর রেজিস্ত্রেসনগা মরী লৈননা পন্দুনা লৈরিবা এপ্লিকেসন পুম্নমক অথুবা মতমদা রিদ্রেসেল তৌনবগীদমক মহাক্না সি.ই.ও.শিংদা হায়খি৷ তশেং-তশেংনা হেন্না ফবা ভোতর এক্সপরিয়েন্স লৈহন্নবা হোৎনবা য়াবা পুম্নমক হোৎনগদবনি হায়না মহাক্না অমুক্কা হন্না ফোংদোকখি৷ মখোয়গী গ্রিভেন্সশিং অসি রিদ্রেস তৌনবা সি.ই.ও.শিংনা পোলিতিকেল পার্তীশিংগা লোইননা চাং নাইনা ৱারি-ৱাতায় শানগদবনি হায়না মহাক্না মখাতাখি৷
লৈবাক অসিদা লৈরিবা রাজ্যশিং/য়ু.তি. পুম্নমক্তা চাং মান্ননা কম্মিসনগী ইন্সত্রক্সনশিং অসি ইন্নবা লৈরিবা গেপশিং অমসুং চেলেঞ্জশিং অসি খন্দোকপা অিনা কনফরেন্স অসিগী ওবজেক্তিবনি হায়না সি.ই.সি. শ্রী সুশিল চন্দ্রনা মহাক্কী ৱারোলদা ফোংদোকখি৷ আউত্রিচ হেনগৎনবগীদমক ইলেক্সনগা মরী লৈননা সি.ই.ও.শিংনা পাংথেক্লিবা খ্বাইদগী ফরবা প্রেক্তিসশিং অমসুং অনৌবা ইনিসিয়েতিবশিং অদু মেদিয়াগী খুৎথাংদা চাং নাইনা শন্দোক্কদবনি হায়না সি.ই.সি.না ফোংদোকখি৷
ইলেক্সনশিংগী লিগেল অমসুং রিগুলেতরী ফ্রেমৱার্ক অসি অদুক্কী মতিক ফৈ, অদুম ওইনমক ফিল্দদা কম্মিসনগী তোঙান তোঙানবা ইন্সত্রক্সনিং চৎনহনবা হায়বসি য়াম্না অরুবা অমনি হায়না ইলেক্সন কম্মিশনার শ্রী রজিব কুমারনা চীফ ইলেক্তোরেল ওফিসরশিংগা ৱারি-ৱাতায় শানখিবদা ফোংদোকখি৷ সি.ই.ও.শিংনা ইন্নোবেতিব ওইবা, হেন্না এক্তিব ওইবা অমসুং অতোপ্পা মীওইশিংনা শিজিন্নরিবা খ্বাইদগী ফরবা প্রেক্তিসশিং অমসুং চেলেঞ্জশিং অদুদগী তম্বা দরকার ওই হায়না মহাক্না ফোংদোকখি৷ কোর্দিনেসন অমসুং মেনিতরিংগীদমক দি.ই.ও.শিংগা চাং-নাইনা ৱারি শাননবা অমসুং তঙাই ফদনা কোর্স করেক্সনশিং লৈহন্নবা ক্রিতিকেল ফীদবেকগীদমক ফিল্দদা চৎপিনবা মহাক্না সি.ই.ও.শিংদা তকশিনখি৷
ই.সি.আই.গী থবক-থৌরমশিংগী ইফেক্তিব ওইবগী চাং অসি ফিল্দ লেবেল ওফিসিয়েলশিংনা ইফেক্তিব ওইনা চৎনরিবা অদুগী মখা পোনবনা বি.এল.ও.শিং ত্রেনিং তৌবা অমসুং কেপাসিতী শেমগৎকদবনি হায়না ইলেক্সন কম্মিশনার শ্রী অনুপ চন্দ্র পান্দেনা ফোংদোকখি৷ ইলেক্সন তৌদবা মতম ফাওবদা চহি চুপ্পা গ্রাউন্দ লেবেলদা আউত্রিচ অমসুং এস.ভি.ই.ই.পি. এক্তিবিতীশিংগীদমক ফিল্দদা তোঙান তোঙানবা স্তেকহোল্দরশিং অমসুং ওফিসিয়েলশিংনা য়াওশিল্লক্নবসু মহাক্না ফোংদোকখি৷ আউত্রিচ হেনগৎনবগীদমক সি.ই.ও.শিংনা অচুম্বা পাউ অমসুং ৱারোলশিং অদু লোকেল মেদিয়াদা চাং-নাইনা সেয়র তৌহনবা দরকার ওই হায়না মহাক্না ফোংদোকখি৷
ফিল্দ লেবেলগী মথৌ তৌরিবা, তোঙান তোঙানবা স্তেকহোল্দরশিংগা চৎমিন্নরিবা অমসুং কম্মিসনগী ইন্সত্রক্সনশিং ইল্লিবা অদু খঙনবা কনফরেন্স অসি শিল্লিবনি হায়না সেক্রেতরী জেনেরেল শ্রী উমেশ সিনহানা মহাক্কী হৌদোক ৱারোলদা ফোংদোকখ্রে৷ চহি চুপ্পা সি.ই.ও.শিংনা এক্তিব ওইনা লৈগদবনি অমসুং এসেসমেন্ত অমসুং তঙাই ফদবা কোর্স করেক্সনশিংগীদমক ইলেক্সন ওফিসিয়েলশিংগা লোইননা চাং নাইনা এনগেজমেন্ত তৌগদবনি হায়না মহাক্না ফোংদোকখি৷
কনফরেন্স অদুদা, ঙরাং কম্মিসন অসিনা ‘কম্পেন্দিয়ম ওফ কেসেস ওন ইলেক্সন লো’ রিলিজ তৌখ্রে৷ কম্মিসন অসিনা কোপী কেবল বূক অমা “কন্দক্ত ওফ জেনেরেল ইলেক্সন্স তু দি অসাম লেজিস্লেতিব এসেমব্লী ২০২১”, অমসুং সি.ই.ও. অসামনা শেম্বা “কোল ওফ দ্যুতী” হায়না মমিং থোনবা অতেনবা ভিদিও অমা রিলিজ তৌখি৷ ভিদিও অসিনা অথাপ্পা-মনুং হঞ্জিনবা অমসুং অরুবা তেরেনশিংদা পোলিং স্তেসনশিং লৈহনবদা ইলেক্সন ওফিসিয়েলশিংনা থেংনখিবা তোঙান তোঙানবা চেলেঞ্জশিং অদু উৎলি৷ অনৌবা ভোতরশিংগীদমক সি.ই.ও. মনিপুরনা “পৱার ওফ ১৮” হায়না মমিং থোনবা ভোতর এন্থেম অমসু কনফরেন্স অদুদা রিলিজ তৌখি৷
ফোতো ইলেক্তোরেল রোল ২০২২(এস.এস.আর.২০২২)গী স্পিসিয়েল সম্মরী রিবিজনগীদমক এস.ভি.ই.ই.পি. এক্তিবিতীশিংগী মল্তিমেদিয়া একজিবিসনসু কনফরেন্স অদুদা উৎখি৷ এস.এস.আর ২০২২গী স্তেত আইকনশিংগীদমক রাজ্যশিং/য়ু.তি.শিংদগী ফংখিবা তোঙান তোঙানবা ওদিও বিজ্যুল ক্রিতিবশিং, প্রিন্ত এদবর্তাইসমেন্তশিং অমসুং মেসেজশিং উৎখি৷
কনফরেন্স অদুদা রাজ্যশিং/য়ু.তি. পুম্নমক্কী চীফ ইলেক্তোরেল ওফিসরশিং, সেনিয়র দি.ই.সি.শিং. দি.জি. অমসুং অতোপ্পা সেনিয়র ওফিসরশিংনা শরুক য়াখি৷ ইলেক্সন মেনেজমেন্তগা মরী লৈনবা তোঙান তোঙানবা হিরমশিং খন্ন-নৈননবা পোল তৌরিবা রাজ্য পুম্নমক্কা লোইননা নোংমগী তোখায়বা রিভ্যু মীফম অমা ঙসি ই.সি.আই.দা মতম লেপখ্রে৷
******
(Release ID: 1774452)
Visitor Counter : 43


text:
হাউশিং অমসুং অর্বান পোবর্তী এল্লিবেসন মন্ত্রালয়
অর্বান মিসনশিংগী ৫৫শুবা মপোক কুমওন
প্রধান মন্ত্রী অৱাস য়োজনা(অর্বান)(পিমে-য়ু), স্মার্ত সিতিজ মিসন(এস.সি.এম.) অমসুং অতল মিসন ফোর রিজুবিনেসন অমসুং অর্বান ত্রান্সফোর্মেসন(অমৃত)
থবক পাংথোকপা য়াবা ইন্তিগ্রেতেদ কন্ত্রোল কমান্দ সেন্দর্স(আই.সি.সি.সি.) ৪৭ ৱার-রুম ওইরে অমসুং কোবিদ-১৯ মায়োক্নবদা শিংথানিংঙাই ওইবা মওংদা থৌদাং লৌবা
স্মার্ত রোদশিং, স্মার্ত সোলর, স্মার্ত ৱাতর, পি.পি.পি.শিং অমসুং মরুওইবা মীয়াম তীনবা মফমশিংদা প্রোজেকশিং চাওখৎলক্নবগী লম্বীরোমদা থবক পায়খৎপা
অমৃতকী মখাদা চহি মরীগী মতমদা অফবা লৈঙাক অমসুং নাগরিক্কী থৌগল তৌনবগীদমক্তা সহরগী থাক্তা লৈবা লোয়শংশিংনা থবক পাংথোকপদা মপাঙ্গল হাপকৎনবগী পান্দমদা মাইলস্তোন ৫৪ গী শেমদোক-শাদোক্নবগী থবক ১১ পাংথোকখ্রে
পি.এম.এ.ৱাই.(অর্বান)গী মখাদা ফংহনখ্রিবা য়ুমশিং অসি হান্না অর্বান হাউজিং স্কিমশিংদগী ফংহনখ্রিবশিং অদুদগী য়াম্লবদা শরুক নিপাল হেল্লি
ফোর্ৱার্দ অমসুং বেকৱর্দকী লিঙ্কেজদগী নাগরিকশিংগীদমক্তা শেমগৎখিবা লুপা কোতী ১.৬৫রোমগী থবক্কা লোয়ন-লোয়ননা পি.এম.ৱাই.ই.(য়ু.)গী মখাদা শেমগৎখিবা থবক্তা খুমাং চাওশিনবা মরম্না এম্প্লোইমেন্ত হেনগৎনবা তৌবদা শরুক কয়া হেনগৎলক্নবগী শাফু
Posted On:
25 JUN 2020 4:50PM by PIB Imphal
হাউজিং অমসুং অর্বান এফিয়র্স (আই./সি.)গী রাজ্য মন্ত্রী শ্রী হরদীপ সিংহ পুরীনা মালেম অসিগী পুৱারীদা ভারতনা খ্বাইদগী পাক চাওরবা মওংদা শেমখিবা অর্বানাইজেসনগী থবকশিংগী মনুংদগী অমা হৌদোকখ্রে হায়না ফোংদোকখি। ঐখোগী প্রধান মন্ত্রীগী অনৌবা ভারতকী ভিজন অসি ঐখোয়গী মরুওইবা থবকশিং মায় পাক্না পাংথোকপা ঙমখিবশিংগা য়াম্না নক্না মরি লৈনৈ। মে ১২, ২০২০দা ইকাইখুম্নরবা প্রধান মন্ত্রীনা লৌমাশিং, কোতেজ ইন্দস্ত্রীগীশিং, য়ুমদা তৌবা ইন্দস্ত্রীশিং, অপীকপা স্কেলগী ইন্দস্ত্রীশিং, লোকদাউন্না মরম ওইদুনা শাথিবা মওংদা চৈথেং ফংহল্লবা মীওই কোতী-কোতীনা হিংবা ঙম্নবগী পাম্বৈ ওইরিবা-এম.এস.ওম.ই.শিং অৱাবা কোক্নবা তেংবাংনবা পান্দমদা আত্মনির্ভর অভিয়ান অসি হৌদোকখি। মহাক্না প্রধান মন্ত্রী অৱাস য়োজনা (অর্বান) (পি.এম.এ.ৱাই.-য়ু.), স্মার্ত সিতিশিং মিসন (এস.সি.এম.) অমসুং অতল মিসন ফোর রিজুবিনেসন অমসুং অর্বান ত্রান্সফোর্মেসন (অমৃত)কী চহি ৫ মপুং ফারকপা নুমীৎপু নিংশিংলদুনা এম.ও.ঐচ.য়ু.এ.গী সেক্রতরী শ্রী শঙ্কর মিশ্রা য়াওখিবা ৱেবিনার অমদা ৱাফমশিং অসি ফোংদোকখি। ওনলাইনগী থৌরম অসি হাউজিং অমসুং অর্বান এফিয়র্স মন্ত্রালয়না মায় পাক্না পাংথোকখিবশিং অমসুং অর্বান মিসনশিং পাংথোকপা হেনগৎহন্নবনি। থৌরম অসিদা অমৃত, এস.সি.এম., পি.এম.এ.ৱাই.-য়ু., রাজ্য সরকার অমসুং য়ুনিয়ন তোরিতোরীশিংগী প্রিন্সিপল সেক্রতরীশিং(অর্বান দিভেলপমেন্ত), রাজ্যগী মিসন দিরেক্তরশিং, স্মার্ত সিতিশিং, ম্যুনিসিপাল কমিস্নরশিং/সি.ই.ও.শিং, খোংবু ওইমিন্নরিবা এজেন্সীশিং/বাইলেতরেল/মল্তিলেতরেল ইন্সতিত্যুতশিংগী মীহুৎশিং অমসুং অতৈ মরু ওইবা স্তেকহোলদরশিং য়াওখি।
ৱেবিনার অদুদা মরুওবা মওংদা লাওথোকখিবশিং অমসুং থৌরম হৌদোকপদা য়াওরিবশিং:
১.মন্ত্রালয় অসিনা মায় পাক্না পাংথোকখিবশিং পুম্নমক উৎপা হাউজিং অমসুং অর্বান এফিয়র্স মন্ত্রালয়গী ই-বুক।
২.নেস্নেল ইন্সতিত্যুত ওফ অর্বান এফিয়র্স (এন.আই.য়ু.এ.)কী ৱেবসাইত অসি সহর চাওখৎনবরোমদা চংশিলক্লিবা হীরমশিংগীদমক্তা নোলেজ বেঙ্ককী মওংদা মপাঙ্গল কনখৎহন্নবগীদমক্তা অমক হৌদোকখ্রে অদুগা মসিগী সহর চাওখৎনবগী থবক পাংথোক্লিবশিং অমসুং মশিল শুরিবশিংগীদমক্তা নুতিগী ওইবা রিসোকৃর্সশিং ফংফম ওইদুনা লৈরি।
৩.নেস্নেল অর্বান লর্নিং প্লেৎফোর্ম অসি সহর, রাজ্য অমসুং জাতীগী থাক্তা নিংথিজবা লৈঙাক অমসুং লমজিং লমতাক্নবগীদমক মরু ওইনা শোইদবা মওংদা অমদা মথৌ তাবা মরুওইবা মহৈ-মশিং অমসুং লৌশিং-জ্ঞানগী প্লেৎফোর্ম্নি।
৪.এন.আই.য়ু.এ. ক্লাইমেত সেন্তর ফোর সিতিশিং (সি.৩) অসি নোং-নুংশিৎকী ফীভম হোংবদা সহরশিংদগী খংলকপা-উরকপশিংদগী তম্লকপা অদু মেনস্ত্রীমদা পুরকপা অমসুং লোইশংগী ওইলৃবা মওংদা ওইহনন্নবা শেমগৎখিবনি।
৫.এন.আই.য়ু.এ. সেন্তর ফোর দিজিতেল গবর্নেন্স(সি.দি.জি.) অসি এম.ও.ঐচ.য়ু.এ.গী দিজিতেলগী হোৎনখিবশিং অদু খুমাং চাওশিলহন্নবাঅমসুং রাজ্য অমসুং সহর শিন-থুংনা সহর ঙাক্নবা দিজিতেলগী মওংদা শেমদোকপশিং অদু হেনগৎহন্দুনা পুথোক্তুনা ফোংদোকপা ঙম্নবা খোংথাং অমনি।
৬.ভিদিও লোঞ্চ তৌবা: পি.এম.এ.ৱাই.- য়ু.গী আওতকমশিং: মিসনগী বেনিফিসিয়রীশিংগী তেস্তিমোনিয়েলশিংগা কোন্ননা পি.এম.এ.ৱাই.-য়ু.না থবক খুমাং চাওশিনবা অমসুং মায় পাক্না পাংথোকখিবশিং অদু উৎপা।
৭.ই-বুক লোঞ্চ তৌবা: পি.এম.এ.ৱাই.(য়ু.) – খুশিয়োং কা আশিয়ানা: মিসনগী বেনিফিসিয়রীশিংগী তেস্তিমোনিয়েলশিংগা কোন্ননা পি.এম.এ.ৱাই.-য়ু.না থবক খুমাং চাওশিনবা অমসুং মায় পাক্না পাংথোকখিবশিং অদু উৎপা।
৮.ভিদিও লোঞ্চ তৌবা:অমৃতকী আওতকমশিং: : মিসনগী বেনিফিসিয়রীশিংগী তেস্তিমোনিয়েলশিংগা কোন্ননা অমৃতনা থবক খুমাং চাওশিনবা অমসুং মায় পাক্না পাংথোকখিবশিং অদু উৎপা।
৯.লাইরিক লোঞ্চ তৌবা: কোবিদকী দাইরিশিং: কোবিদ লায়চৎকী মতমদা মখোয়গী নুতীগী পুন্সি মহিংদা অমসুং চাং নাইনা পাংথোকপা থবকশিংদা হোংলকপনা লন্নাইগী পাওখুমশিং/ৱাখল্লোনশিং স্মার্ত সিতিশিং মিসনগী তীমগী ৱারোলশিং খোংজিনবা।
১০.লাইরিক লোঞ্চ তৌবা: কোবিদ-১৯গী মতাংদা হৈ-শিংনা পাওখুমশিং: মতৌ করম্না ভারতকী সহরশিং অসিনা থবক্না অমসুং ইনোভেসন(ভোল্যুম-1) দা তমথিরবা লায়চৎ অসিনা থবক তৌবা লেপখ্রবশিং অদু ভারতকী সহরশিংনা মতৌ করম্না লান্থেংনরিবগে হায়বদু মতৌ করম্না পাওখুম পীবগে অদু উৎনবা হোৎনরি।
১১.সহরগী ফাইনান্স পোর্কেল: অহানবা ওইনা সহর পুম্নমক্না ফাইনান্সিএল স্তেৎমেন্ত লৌরগা প্লেৎফোর্ম অমদা পীথোক-পীশিন তৌনবা হোৎনবা অমসুং খ্বাইদগী ফবা থবকশিং তমদুনা অমসুং মার্কেৎকী ফন্দশিং ফংবদা য়ু.এল.বি.শিংবু মতেং পাংবা।
১২.সাইকলস ৪ চেঞ্জ চেলেঞ্জ:ভারতকী সাইকলস ৪ চেঞ্জ চেলেঞ্জ অসি কোবিদ-১৯গী মতুং ইন্না থবক পাংথোকপদা ভারতকী সহরশিংদা থুনা সাইক্লিংগা চুনবা মওংগী থৌরাংশিং অসি থুনা থবক পাংহনবা ঙম্নবা স্মার্ত সিতিশিং মিসনশিংবু থৌগৎনবা অমসুং ভারতকী সহরশিংবু মতেং পাংনবা পায়খৎপা থবক অমনি। ৱাখল্লোন অসি পোপ-অপ সাইকল লেনশিং অমসুং মোতোরাইজ জোনশিংগুম্বা শেল হন্থবশিং অসি পাম্বৈশিং অসি হৌদোক্তুনা মীয়ামগী থৌরমশিংদা কম্ম্যুনিতীনা লিচিং ওইবা সাইকল শানবগী স্কিমশিং অমসুং সাইকল শিজিন্নবা থৌরমশিং লোঞ্চ তৌখি।
অমৃত, এস.সি.এম. অমসুং পি.এম.এ.ৱাই.-(য়ু.)গী থবক খুমাং চাওশিনবা, মায় পাক্না পাংথোকখিবশিং অমসুং আওতকমশিং
অতলl মিসন ফোর রিজুবিনেসন অমসুং অর্বান ত্রান্সফোর্মেসন (অমৃত).
অতলl মিসন ফোর রিজুবিনেসন অমসুং অর্বান ত্রান্সফোর্মেসন (অমৃত) অসি ইকাই খুম্নরবা প্রধান মন্ত্রীনা জুন ২৫, ২০১৫দা হৌদোকখিবা অসি মায় পাক্না চহী ৫ মপুং ফাখ্রে। মিসন অসিগী পান্দমদি থক্নবা ঈশিং ফংহনবা অসি য়ুনিভর্সেল ওইবা কবরেজ অসি নোংগী ঈশিং চেন্থহনখিবগা লোয়ননা লৈনুংদা ঈশিং চেন্থহনবা অমদি সেপ্তেজগী ত্রিতমেন্ত তৌবা ঙম্বগী মঙমদা শিংথানিঙাই ওইবা মওংদা ফগৎহনবা, মোতোরাইজ ওইদবা সহরগী চত্থোক-চৎশিন অমদি অশংবা মফমশিং অমসুং লম্পাকশিংনচিংবসি নিংথিজনা শেমগদনি। মসিগী মিসন অসি চাদা ৬০দগী হেন্না মী তাবা সহরশিং অদু কবর তৌদুনা সহর ৫০০দা শন্দোক্তুনা লৈরি।
- হৌজিক ফাওবদা শেনফম লুপা কোতী ৭৭,৬৪০গী স্তেত এন্যুএল এক্সন প্লান্স(এস.এ.এ.পি.শিং) অয়াবা পীখ্রে অমসুং লুপা কোতী ৭৫,৮২৯গী প্রোজেক থবক পাংথোকখ্রে। লুপা কোতী ১৯,৬৫৪গী প্রোজেক লোইশিনবা ঙমখ্রে অমসুং লুপা কোতী ৬৫,১৭৫ অসি থবক পাংথোক্নবগী মমাংথাবা তাঙ্ককশিংদা লৈরে।
- থক্নবা ঈশিং পীনবগী লুপা কোতী ৩৯,০১১ গী অয়াবা পীখ্রে অমসুং সিৱেরেজ অমসুং সেপ্তেজ প্রোজেকশিংগীদমক্তা লুপা কোতী ৩২,৫৪৮ গী অয়াবা পীখ্রে।
- জাতীগী থাক্তা ইমুং কোতী ১.৩৯দা ঈশিং ফংহন্নবা অমসুং ইমুং কোতী 1.45 মুক্তা সিৱেরেজयসেপ্তেজগী থবকশিং ফংহন্নবা কন্না হোৎনখ্রে।
- ইমুং লাক্ষ ৭৯দা তোতী ঈশিং ফংহনবা অমসুং স্লম অমসুং চাগা হন্থবা খুন্দাদুনা লৈরিবশিং য়াওনা সিৱর কনেক্সনশিং ফংহনবা।
- মিসন অসিনা সহরশিংবু অফবা লৈঙাক অমসুং নাগরিক্কী থৌগল তৌনবগীদমক্তা সহরগী থাক্তা লৈবা লোয়শংশিংনা থবক পাংথোকপদা মপাঙ্গল হাপকৎনবগী পান্দমদা মাইলস্তোন ৫৪ য়াওবা নৌনা শেমদোক-শাদোক্নবগী থবক ১১গী চবুন অমা শেমদোক্না ৱাফম থম্বা।
- ভারতকী সহরশিংদা ইনর্জী মপুং ফানবা তেংবাং পীনবগীদমক স্ত্রীৎলাইত ৭৫ অসি এল.ই.দি. স্ত্রীৎলাইতশিংনা মহুৎ শিনখ্রে।
- ওনলাইন বিলদিং পর্মিসন সিস্তেম(ও.বি.পি.এস.), দিজিতেল ত্রান্সফোর্মেসন্দা য়ুম্ফম ওইবা নৌনা শেমদোক-শাদোকপা ওইনা বিলদিংগী থৌরাংশিং অদু শোইদবা মওংদা থবক চত্থদুনা অয়াবা পীবদা চংবা মতম পুম্নমক হন্থহনবদা পান্দম থম্মি। অমৃতকী সহর ৪৪৪ য়াওনা সহর ২,০৫৭দা নৌনা শেমদোক-শাদোকপগী থবক অসি পাংথোকপনা ভারতকী রেঙ্ক অসি অয়াবা ফংবশিংদা কারবার তৌনবগীদা লায়নবা দি.বি.আর. ২০১৮দা ১৮১গী মফমদা লৈরমখিবা অদু মালেমগী রেঙ্কিং দুইং বিজিনেস রিপোর্ত(দি.বি.আর.), ২০২০দা ২৭ শুবা মফমদা কাখৎলক্লিবা অসিনা নৌনা শেমদোক-শাদোকপগী থবক পাংথোকহনখিবদগী শিংথাননিংঙাই ওইবা মওংদা ফগৎপা উহল্লি।
- সহর ৫০০গী মনুংদা ৪৬৯গী ক্রেদিৎ রেতিং তৌবগী থবক অসি শিজিন্নখি, মসিগী মনুংদা সহর ১৬৩ অসি ইনভেস্ত তৌবা য়াবা গ্রেদ ওইনা ফংলে। ২০১৯-২০গী মতমদা সহর ৮না সর্ভিস য়ৌহনবদা ফগৎহন্নবদা পান্দম থমদুনা কেপিতেলল ইনভেস্তমেন্ত প্রোজেকশিং হৌনবগীদমক্তা ম্যুনিসিপাল বোর্দশিংগী থোংদগী লুপা কোতী ৩,৩৯০ খোমজিনখি। মন্ত্রালয়না নৌনা শেমদোক-শাদোক্নবগীদমক্তা রাজ্য/য়ুনিয়ন তেরিতোরী ২৬কী পুক্নিং থৌগৎনবগী মওংদা ম্যুনিসিপাল বোর্দ অদু থবক পাংথোকহন্নবগীদমক লুপা কোতী ১৮১ য়াওনা লুপা কোতী ১,৮৩৯ ফংহনখি।
- হৌজিকফাওবদা থবক তৌবা ৫৩,০০০ অসি থবক তৌবা ৪৫,০০০গী তার্গেৎকী ওন্নবদা মিসন অসিগী মখাদা ত্রেনিং পীখ্রে।
স্মার্ত সিতিশিং মিসন (এস.সি.এম.)
স্মার্ত সিতিশিং মিসন (এস.সি.এম.) অসি জুন ২৫, ২০২০দা সহরশিংদা মরুওইবা ইনফ্রাস্ত্রকচরগী তেংবাং পীবদা পান্দম থমদুনা হৌদোকখি অমসুং মসিনা নাগরিকশিং নুংঙাইবা পুন্সি মওংদা হিংনবা, লু নানবা অমসুং সস্তেনেবল ওইবা অকোয়বগী ফীভম অমসুং ‘স্মার্ত’ ওইবা সোলুসনশিং মপুং ওইনা কান্নবা ফংহনগনি। ঙসিফাওবদা, তেন্দরদা য়াওখ্রবা স্মার্ত সিতিগী প্রোজেকশিং মমল অসি লুপা কোতী ১,৬৬,০০০ হেনখ্রে অমসুং ৱার্ক ওর্দর পীখ্রবা অসিনা লুপা কোতী ১,২৫,০০০নি অমসুং প্রোজেক থবক মপুং পাখ্রবা প্রোজেক্কী অপুনবা মশিং অসিনা লুপা কোতী ২৭,০০০দগী হেল্লি।
- শেনফম লুপা কোতী ৩২,৫০০গী ওইবা প্রোজেক ১০০০ অমগসু তেন্দর পাংথোকখ্রে অমসুং হৌখিবা চহিদা লুপা কোতী ৩৬,০০০কী প্রোজেক ১০০০ মায় পাক্না পাংথোকখ্রে।
- হৌখিবা চহি অমদা মপুং ফাখ্রবা প্রোজেক শেনফম লুপা কোতী ১২,১০০ ওইদুনা চাদা ১৮০ হেনগৎখ্রে।
- ইন্তিগ্রেতদ কমান্দ অমসুং কন্ত্রোল সেন্তর্স(আই.সি.সি.সি.) অসি স্মার্ত সিতিশিং মিসনগী মখাদা কোবিদ-১৯গী মায়োক্তা লান্থেংনবদা সহরশিংবু মতেং পাংনবা শেমগৎখিবনি। থবক পাংথোকপা য়ারিবা আই.সি.সি.সি. ৪৭ অসি ৱার-রুমশিং ওইখ্রে অমসুং কোবিদকী মতুং ইন্না থবক পাংথোকপদা অচৌবা থৌদাং অমা লৌখ্রে।
আই.সি.সি.সি. ৩৩ অসি থবক পাংবগী তোঙান-তোঙানবা তাঙ্কক্তা লৈরি। স্মার্ত রোদশিং, স্মার্ত সোলর, স্মার্ত ৱাতর, পি.পি.পি.শিং অমসুং মরুওইবা মীয়াম তীনবা মফমশিংদা প্রোজেকশিং চাওখৎলক্নবগী লম্বীরোমদা থবক পায়খৎপা
- দি অর্বান লর্নিং ইন্তর্নশিপ প্রোগ্রাম(তুলিপ)’ অসি য়ু.এল.বি.শিং অমসুং স্মার্ত সিতি এস.পি.ভি.শিং পুম্নমকপু গ্রেজুএত লোইবদা ঙাইরিবশিংবু ইন্তর্ন তৌহন্নবা দিজাইন তৌবনি। হৌজিক ফাওবদা মহৈরোই ২৫,০০০ হেন্না প্লেৎফোর্ম অসিদা রেজিস্তর তৌখ্রে অমসুং ইন্তর্নশিপ পোজিসন ১০০০ হেনবনা সহরশিংদা তাহনখ্রে। মসিনা ঐখোয়গী সহরশিংদা মপাঙ্গল হেনগৎহল্লগনি অমসুং ঐখোয়গী নহারোলশিংবু মার্কেৎকী মওং শেমহনবদা ফগৎনিংঙাই ওইবা মওংদা শম্ননা লৈহল্লগনি।
- ক্লাইমেত স্মার্ত সিতিশিং অমসুং দেতা স্মার্ত সিতিশিং অসি স্মার্ত সিতিশিং মিসনগী নখাদা পাংথোকপা মরুওইবা থৌরাং অনিনি। মখোয় অসি দেতাদা য়ুম্ফম ওইদুনা পর্ফোর্মেন্স মেনেজমেন্ততগী তুংগী পাংথোক্কদবা থবকশিং অদু খুমাং চাওশিলহনগনি অমসুং সহর ইনৌ নৌবা মওংদা শেমগৎপদা অমসুং লোইশংগী মওংদা থবক পাংবা ঙম্নবা শেম্বদা মতেং পাংবা ঙমগদবা ওইবা মরু ওইবা মওংদা ঙমহনবা মরুওইবা মচাক্নি।
- ভারতকী সহর ১৪৪না ইজ ওফ লিভিং অমসুং ম্যুনিসিপাল পর্ফোর্মেন্স ইন্দেক্স(ই.ও.এল. অমসুং এম.পি.এল.)দা শরুক য়াখ্রে। সহর কয়া অমনা ই.ও.এল.গী মখাদা মন্ত্রালয়না পায়খৎখিবা সহরশিং খংউ-উরুবগী সর্ভে পাংথোকপদা শরুক য়াখ্রে। মীওই মিলিয়ন ৩ হেনবনা সর্ভে অসি মেনশিনখি অমসুং মখোয়গী সহরশিংগী য়াম্না নিংথিজবা মওংদা ফীদবেকশিং পীখ্রে।
- মকোক থোংবা সহর ২০না ‘সহর মচিন-মনাও’ ওইনা রেঙ্কিংদুগী মথং তারকপা ওইরিবা সহর ২০গা লোয়ননা পুংবা শেমখ্রে। মসিগীশিংসিনা সহরশিং অয়াম্বগী মরক্তা মখোয় মশেন অমনা-অমদগী তম্নদুনা অমসুং পর্ফোর্ম তৌহন্দুনা থৱায় য়াওবা য়াম্না হেনগৎহল্লক্লি।
- স্মার্ত সিতিশিং মিসন অসিনা থৱায় য়াওবা সহরশিংবু ম্যুনিসিপাল বোন্দশিংদগী শেলগী তেংবাং ফংহন্দুনা শৌগৎলি। ম্যুনিসিপাল বোন্দশিং হেনগৎহন্নবা হন্দক্তা য়ু.এস. ত্রেজরী বিভাগনা তেক্নিকেল ওইনা মতেং পাংনবগীদমক্তা সহর ৬ খনখ্রে।
- অগ্নিগা(এয়জি.এন.আই.) অমসুং ইনভেস্ত ইন্দিয়াগা পুন্না হোৎনমিন্নবদা স্মার্ত সিতি মিসনগী সহরশিং অসিদা শাগোন্নরিবা স্তার্ত-অপকী নাৎ অসিবু হেনগৎহনগনি। স্তার্ত-অপ অমসুং ঐখোয়গী সহরগী লৈঙাক্লোইশিং অসিগী মরক্তা লৈরিবা স্মার্ত তেক্নোলোজীগী সোক্স অমা অসি মিসন অসিনা হৌদোকখ্রে।
প্রধান মন্ত্রী অৱাস য়োজনা – অর্বান (পি.এম.এ.ৱাই.-য়ু.)
প্রধান মন্ত্রী অৱাস য়োজনা – অর্বান (পি.এম.এ.ৱাই.-য়ু.) অসি জুন ২৫,২০২০দা চহি ৫ মপুং ফাখ্রে। স্কিম অসি ভারতকী সহরদা লৈরিবা মতিক চারবা বেনিফিসিয়রিশিং পুম্নমক্তা ২০২২ ফাওবাদা ‘পুম্নমক্কীদমক য়ুম’ হায়বা ভিজন অসিদা নিংথিজবা য়ুম ফংহন্নবগী পান্দমদা ২০১৫দা হৌদোকখি। মিসন অসিগী চহি মঙাগী খোংচৎ অসিদা মায় পাক্না পাংথোকখিবা কয়া উখ্রে। হাউজিং অমসুং অর্বান এফিয়র্স মন্ত্রালয় (এম.ও.ঐচ.য়ু.এ.)নাপি.এম.এ.ৱাই. (য়ু.)গী মখাদা য়ুম কোতী ১.১২গী অচুম্বা মওংদা দিমান্দ তৌরকখ্রে। অয়াবা পীখ্রবা য়ুম কোতী ১.০৫ অসি হান্ননা সেঙ্কসন তৌখিবসিগী মরক্তা লাক্ষ ৬৫না মায় পাক্না পাংথোকখ্রে অমসুং লাক্ষ ৩৫না শাদুনা লৈবাক অসিগী বেনিফিসিয়রিশিংদা ফংহনখ্রে।
- হৌখিবা চহি মঙাসিদা মিসন অসিগী মখাদা সেঙ্কসন তৌখিবা মশিং অসি মমাংগী চহি ১০দা অর্বান হাউজিং স্কিমশিংদা সেঙ্কসন তৌখিবা অদুদগী অয়াম্বনা শরুক নিপাল হেল্লি।
- পি.এম.এ.ৱাই.(য়ু.), গী থবক পাংনবগীদমক ফন্দ অসি চাং নাইনা চত্থনবগী মওং অসি লেংদবা মওংদা লৈহন্নবা অহেনবা বজেৎকী ওইবা রিসোর্সশিংদগী অমসুং বজেৎকী অয়াবা পীবদুগী মথক্তা মিসন অসিগীদমক লুপা কোতী ৬০,০০০ পুনশিন্নরক্নবা নেস্নেল অর্বান হাউজিং ফন্দ শেমখ্রে।
- ক্রেদিৎ লিঙ্ক সবসিদি স্কিম(সি.এল.এস.এস.) অসি অহানবা ওইনা মিদল ইনকম গ্রুপ(এম.আই.জি.)দা মখোয়গী য়ুম শান্নবগীদমক কান্নবা ফংহনখ্রে। হৌজিক ফাওবদা বেনিফিসিয়রি লাক্ষ ১০ ইকোনোমিকেল্লি ৱিকর সেসন(ই.দব্লিয়ু.এস.), লৱর ইনকম সেক্সন(এল.আই.জি.) অমসুং এম.আই.জি. অসি সি.এল.এস.এস.কী মখাদা লৈহনখ্রে।
- সরকারনা অতোপ্পা থবকশিং অমসুং ইনৌ –নৌবা তেক্নোলোজী কয়া মালেমগী ওইবা হাউজিং তেকোনোলোজী চেলোঞ্জ-ইন্দিয়াদগী মশক খংদোকখ্রে। লাইব লেবোরেতরীশিংগী মওংদা থবক তৌগদবা লাইত হাওস প্রোজেক ৬ লৈবাক অসিগী রাজ্য ৬তা থবক পাংথোকহনখিবা অসিনা অসিগুম্বা য়ুমশিং অদু অশংবা, মহৌশাগা চুনবা অমসুং মাং তাকহনবা ঙমহল্লরোইদবগী মওংদা থুনা-য়াংনা অমসুং মমল চংদনা শাবা য়ুমগীদমক কন্সত্রক্সন তেক্নোলোজীনি হায়বগী খুদম তাকখ্রবা ওই হায়বগী খুদম তাকখ্রে।
- ২০১৯দা খক্তমক, এম.ও.ঐচ.য়ু.এ.না সহর ৪০০০ হেনবদা মেনেজনেন্তা হোংহন্নবগী ওইবা কেম্পেন অমা ওইরিবা অঙ্গিকার অসি হৌদোকখি। কেম্পেন অসিনা ৱারোলশিং পী অমসুং বেনিফিসিয়রিশিংগী পুন্সিদা হোংলক্লিবা অসিবু নৌনা শাবা য়ুমদা হোংদোকপগা লোয়ননা নৌনা য়ুম অমা শাহন্দুনা পুন্সি অদু খংহনবা ঙমহল্লি। বেনিফিসিয়রিশিং অসিনা স্কিমশিং অসিদগী কান্নবা ফংবা ঙম্নবা আয়ুশমান ভারত অমসুং উজ্জৱলাগুম্বা অতৈ স্কিমশিংগা মান্ননা মওংদা কেম্পেন অসি পাংথোকই। ইমুং লাক্ষ ২০ কেম্পেন অসিনা কোভর তৌখ্রে।
- ইকাইখুম্নরবা শেল-থুমগী মন্ত্রীনা মে ১৪, ২০২০দা সহরগী মাইগ্রেন্তশিং/লায়রবশিংনা অরাইবা পুন্সি মহিং ফংহন্নবগীদমক ‘আত্মনির্ভর ভারত’কী পরিংদা এফোর্দেবল রেন্তেল হাউজিং কম্প্লেক্সেস(এ.আর.ঐচ.সি.)শিংগী স্কিম লাওথোকখ্রে। এ.আর.ঐচ.সি.গী স্কিম অসি শিন্মীশিং, সহরগী লাইরবশিং(লম্বীদা পোৎ য়োনবশিং, রিক্সো থৌবা, অতৈ থবক তৌবশিংনচিংবা), ইন্দস্ত্রীগী থবক শিন্মীশিং, এদজুকেস্নেল/হকশেলগী লোইশংশিং, হোসপিতেলিতীগী সেক্তর, মতম শাংনা লৈবা তুরিস্তশিং, মহৈরোইশিং নত্রগা রাজ্যশিং/য়ুনিয়ন তেরিতোরিশিংনা অয়াবা পীরবা অতোপ্পা কাংলুপ অমহেক্তগী য়াওনা ই.দব্লিয়ু.এস./এল.আই.জি.গী কাংলুপ্তা মাইগ্রেন্তশিং/লায়রবশিংগীদমক্তা ওইগনি।
- স্কিম অসিগী মখাদা য়ুম শাবগী থবক অসিনা থোরকপা থবক অদু শরুক কয়া হেনগৎহন্নবা তৌবা অমগা লোয়ননা অতোপ্পা সেক্তরশিংগী শেন্মিৎলোন্দা য়াম্না চাওনা শাফু পীরি। ফোরৱার্দ অমসুং বেকৱার্দ লিঙ্কেজদগী চাওরাক্না নাগরিক কোতী ১.৬৫তা থবক ফংহনখ্রে। য়ুম্ফম থোনখ্রবা য়ুমদা ইনভেস্ত তৌখিবদগী সিমেন্ত তোন লাক্ষ ৩৭০রোম অমসুং স্তীল তোন লাক্ষ ৮৪ রোম চংখ্রে।
*****
(Release ID: 1634713)
Visitor Counter : 95


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ কোতি ৭৩.৮২ হেনখ্রে
হৌজিক হৌজিক ওইরিবা রিকভরী রেত অসি ৯৭.৫১%নি
হৌখিবা পুং ২৪দা অনৌবা কেস ২৮,৫৯১ লাকখি
ভারতকী এক্তিব কেসলোদ (৩,৮৪,৯২১)অসি অপুনবা কেস মশিংগী ১.১৬%নি
চয়োলগী ওইনা পোজিতিব ওইখিবগী চাং (২.১৭%) ৩%গী মখাদা লৈখিবা নুমিৎ ৭৯নি শুরে
Posted On:
12 SEP 2021 10:21AM by PIB Imphal
ঙসি অয়ুক্কী পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না হৌখিবা পুং ২৪দা, ভেক্সিন দোজ ৭২,৮৬,৮৮৩ কাপতুনা, লৈবাক অসিগী কোবিদ-১৯ ভেক্সিনেসন কভরেজ অসি পুন্না কোতি ৭৩.৮২(৭৩,৮২,০৭,৩৭৮) হেনখ্রে৷ মসি সেসন ৭৫,২৫,৭৬৬দা কাপখিবনি৷
ঙসি অয়ুক পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না ভেক্সিন কাপখিবা অপুনবা ফিগরগী শরুকশিং অদুদি:
লৈবাক অসিদা কোবিদ-১৯ ভেক্সিন কাপ্পগী স্কোপ অসি চাওথোকহন্নবা অমসুং খোঙজেল য়াংখৎহন্নবা কেন্দ্র সরকারনা য়াম্না কন্না হোৎনৈ৷
হৌখিবা পুং ২৪দা পেসেন্ত ৩৪,৮৪৮ রিকোভর তৌরকখিবা অসিনা রিকোভর তৌখ্রবা অপুনবা পেসেন্ত মশিং(লাইনা-লাইচৎ অসি হেক হৌরকপদগী) অসি ৩,২৪,০৯,৩৪৫দা হেনগৎহনখ্রে৷
লোইন-লোইননা ভারতকী রিকোভরী রেতসু ৯৭.৫১% ওইখ্রে৷
কেন্দ্র অমসুং রাজ্যশিং/য়ু.তি.শিংনা য়াম্না কন্না খুৎশম্নদুনা হোৎনখিবা অসিনা নোংমদা অনৌবা কেস ৫০,০০০গী মখাদা তানা লাকখিবা হৌজিক্তি নুমিৎ ৭৭নি শুরে৷
হৌখিবা পুং ২৪দা অনৌবা কেস ২৮,৬৯১ লাকখি৷
হৌজিক হৌজিক লৈরিবা এক্তিব কেস মশিং অসি ৩,৮৪,৯২১নি৷ হৌজিক হৌজিক লৈরিবা এক্তিব কেস মশিং অসি লৈবাক অসিগী অপুনবা পোজিতিব কেস মশিং অদুগী ১.১৬% ওই৷
লৈবাক অসিদা তেস্তিং কেপাসিতী লেপ্প-লৈতনা হেনগৎলক্লি৷ হৌখিবা পুং ২৪দা তেস্ত পুন্না ১৫,৩০,১২৫ তৌখি৷ হৌজিক ফাওবদা ভারতনা তেস্ত পুন্না কোতি ৫৪.১৮ হেন্না (৫৪,১৮,০৫,৮২৯) তৌখ্রে৷
লৈবাক অসিদা তেস্ত তৌবগী চাং হেনগৎলকখিবা অসিদা, হৌজিক্তি চয়োলগী ওইনা পোজিতিব ওইখিবগী চাং ২.১৭% ওইদুনা ৩%গী মখাদা লৈখিবা নুমিৎ ৭৯নি শুরে৷ নোংমদা পোজিতিব ওইবগী চাং ১.৮৭% ওই৷ হৌজিক্তি নোংমদা পোজিতিব ওইখিবগী চাং ৩%গী মখাদা লৈখিবা নুমিৎ ১৩নি শুরে অমসুং ৫%গী মখাদা লৈখিবা নুমিৎ ৯৬ শুরে৷
****
(Release ID: 1754322)
Visitor Counter : 93


text:
রাস্ত্রপতিগী লোইশঙ
ভারতকী ৭৫শুবা নীংখা তম্বগী নুমিৎকী মাংওইননা ভারতকী রাস্ত্রপতি শ্রী রাম নাথ কোবিন্দনা জাতি মীয়ামদা থমখিবা ৱারোল
Posted On:
14 AUG 2021 7:44PM by PIB Imphal
ঐহাক্কী নুংশিজরবা ইরৈবাকচাশিং,
খুরুমজরি!
১. ভারত্তা অমসুং মপাল লৈবাক্তা লৈরিবা ভারত মচা পুম্নমক্তা ঐহাক্না নীংখা তমখিবা নুমিৎকী য়াইফ-পাউজেল পীবা ফংজবা অসি য়াম্না নুংঙাইবা ৱাফম অমনি! নুমিৎ অসি য়াম্না অখন্নবা ওই মরমদি ভারতনা নীংখা তমখিবগী চহি ৭৫শুরকপগী অহৌবা ওইনা ‘আজাদী কা অমৃত মহোৎসব’ পালন তৌরি। মরু ওইবা থৌরম অসিদা ঐহাক্না ময়াম পুম্নমকপু থমোই শেংনা নুংঙাইবা ফোঙদোকচরি!
২. নীংখা তম্বা নুমিৎ অসি ঐখোয়গী ওইনদি নীংতম্বগী কুহ্মৈ অমনি। মসি নীংতম লান্মীগী চারোনশিং; মশক খঙনবা খরা, মশক খঙনদবা খরনা ওইথোকপা ঙমহনখি। মখোয়না চাউনা কত্থোকখি। ঙসি অদোম অমদি ঐহাক্না নীংতম্না নুংঙাইনা হিংলিবা অসি মখোয়গী থৌনা ফবা থৌদাংশিং অদুনা ঙমহল্লিবনি। অসিগুম্বা শেংলবা থৌনা ফরবা অথৌবশিংবু নীংশিংদুনা ঐহাক্না ইকোক-নোন্না খুরুমজরি।
৩. অতৈ লৈবাক কয়াগুম্না ঐখোয়গী লৈবাকসু লোইলম লৈঙাক্কী মখাদা অরানবা ৱায়েল অমসুং মীওৎ-মীনৈ কয়া মায়োক্নখি। ভারত অসি ময়ামদগী তোপ-তোপ্পা ওইখিবগী মরমদি মহাত্মা গান্ধীনা লুচিংখিবা ঐখোয়গী নীংতম ইহৌ অসি অচুম্বা অমসুং অহিংশাগী ৱাখল্লোন্দা য়ুম্ফম ওইখি। মহাক অমসুং অতৈ লৈবাক অসিগী নীংতম লাম্মী পুম্নমক্না ঐখোয়দা লোইলম লৈঙাক্তগী লৈবাক অসি নীংতম্বা ফংনবতা নত্তনা অমুক হন্না শেমগৎনবা মমল য়াম্লবা ব্ল্যুপ্রিন্ত পীবীরমখি। গান্ধীজীনা ইহৌ অদু ভারতকী চৎনবীশিং অমসুং মীওইবগী ইকাই খুম্নবা অমুক হন্না ফংনবনি।
৪. ঐখোয়না নীংখা তম্বগী চহি হুম্ফুতরা-মঙাগী খোঙচৎ অসি হৌজিক ঐখোয়না হন্না য়েংলুবদা ঐখোয়না চাউনা খুমাং চাউশিল্লিবা অসি চাউথোকচবা পোক্নবগী মরমশিং ওইরি। গান্ধীজীনা অচুম্বা মাইকৈদা তপ্না অমসুং লেপ্তনা চংশিনবা অসিনা অরানবা মাইকৈদা থুনা চংশিনবদগী হেন্না ফৈ হায়না তাকপীরমখি। চৎনবী মখল কয়া লৈরিবা লমদম ওইরিবা লোইননা খ্বাইদগী চাউবা অমসুং খ্বাইদগী ফজবা দেমোক্রেসী লৈরিবা ভারতকী অঙকপা মতৌ অসি মালেম্না হনগৎনা য়েংনরি।
নুংশিজরবা ইরৈবাকচাশিং,
৫. হন্দক্তা লোইশিনখিবা তোকিও ওলিম্পিক্সতা ঐখোয়গী শান্নরোইশিংনা মখোয়গী শীংথানীংঙাই ওইবা পর্ফোর্মেন্সশিংগা লোইননা লৈবাক অসিগী মীংচৎ পুরকখি। ওলিম্পিক্সতা ভারতনা শরুক য়ারকপা চহি ১২১ অসিদা হন্দক্না মেদল মশিং খ্বাইদগী য়াম্না লৌবা ঙমখি। অপনবা কয়া মায়োক্নদুনা ঐখোয়গী ইচানুপীশিংনা শান্নবুংদা মালেমগী থাক্কী মাইপাকপা পুরকখি। শান্ন-খোৎনবগা লোইননা পুন্সিগী হীরম পুম্নমক্তা নুপীশিংনা শরুক য়াদুনা অমসুং মাইপাকপা পুরক্তুনা চাউনা অহোংবশিং পুরক্লি। হায়র এজুকেসনগী ওইবা ইন্সতিত্যুসনশিংদগী আর্মদ ফোর্সেস্তা, লেবোরেতোরীশিংদগী শান্নবুংশিংদা ঐখোয়গী ইচানুপীশিংনা শরুক য়ারি। ঐখোয়গী ইচানুপীশিংনা মাইপাকপা অসিদা ঐহাক্না তুংলমচৎকী চাউখৎলবা ভারত অমা উবা ফংই। ঐহাক্না মমা-মপা খুদিংমক্তা অসিগুম্বা আশা লৈরবী ইচানুপীশিং অসিগী ইমুং-মনুংশিংদগী তমশিন্নবা অমসুং মখোয়গী মচানুপীশিংদা চাউখৎপা পুরক্নবগী লমশিং থীদুনা চংহন্নবগী খুদোংচাবশিং পীবীনবা হায়জরি।
৬. মমাং চহিগুম্না চহি অসিদসু লাইচৎনা মরম ওইদুনা নীংখা তম্বা নুমিৎ পালন তৌবগী চাং অসি হন্থরকপা য়াই অদুবু ঐখোয়গী থমোইদদি মতম চুপ্পদা অদুমক হরাও-নুংঙাইবনা থনদুনা লৈগনি। লাইচৎ অসিগী মশিংদি হন্থরক্লে অদুবু কোরোনাভাইরসতি হৌজিক ফাওবা চৎখিদ্রি। চহি অসিদা অমুক হন্না শন্দোকখিবনা শোকহনখিবশিং অসিদগী ঐখোয় থোরকপা ঙমদ্রি। মমাং চহিদা ঐখোয় পুম্নমক্না থোইদোক-হেন্দোক্না হোৎনদুনা লাইনা শন্দোকপা অসি লাকশিনবদা মাই পাকখি। অতেনবা মতমগী মনুংদা ঐখোয়গী বিজ্ঞানিকশিংনা ভেক্সিনশিং পুথোকখি। মরম অসিনা চহি অসি হৌরকপদা ঐখোয়না পুৱারীগী খ্বাইদগী চাউবা ভেক্সিনেসন এক্সর্সাইজ হৌদোকপদা আশাগী মঙাল উনবগী মরম ওইখি। অদুবু অনৌবা ভেরিএন্তশিং অমসুং অতৈ থোরক্কনি খল্লুদবা মরমশিংদগী ঐখোয়না শাথিবা অনিশুবা ৱেব অমগী চৈথেং ফংখি। পুন্সি কয়া কনবা ঙমহৌদবা অমসুং অমুক্তা থোকখিদ্রিবা খুদোংথিবা অসিদা মীওই কয়া অমনা চাউনা অৱা চৈথেং ফংখিবা অসিদা ঐহাক্না তশেংনা নুংঙাইতবা পোকখি। অৱাবা তারবা ইমুং-মনুংশিংদা ঐহাক্না অৱাবা ফোঙদোকচবা মতমদা চপ মান্নবা ইন্তেন্সিতীদা ঐহাক্না লৈবাক পুম্বগী মহুৎ শিন্দুনা ফোঙদোকচরি।
৭. তমথিবা শক উদবা য়েক্নবা অসিগী মায়োক্তা সাইন্সনা শীংথানীংঙাই ওইবা খোঙজেলদা লান্থেংনরি। লৈখিদবশিংদগী কনবা ঙমখিবশিংনা মশিং হেন্না য়াম্বা অসিনা ঐখোয়বু থেমজিল্লি। অনিশুবা ৱেব অসিগী মপাঙ্গল শোন্থরকপা উবা ফংনবা শীংনবশিং মায়োক্নবদা অমত্তা ওইনা লেপখিবা অসিনা ঐখোয়দা মতেং ওইখি। অমুক হন্না, অনিশুবা ৱেবকী চৈথেং অসি লাকশিন্নবা ঐখোয়গী কোরোনা ৱারিয়রশিং, দোক্তরশিং, নর্সশিং অমসুং হেল্থ ৱর্করশিং, এদমিনিস্ত্রেতরশিং অমসুং অতৈশিংনা থৱাই খুপাক্তা হাপতুনা থেংনখি।
৮. অনিশুবা ৱেব অসিনা ঐখোয়গী পব্লিক হেল্থকিয়র ইনফ্রাস্ত্রকচর অসিদা চৈথেং পীখি। তশেংবদি, অসিগুম্বা অচৌবা খুদোংথিবা অসি চাউখৎলবা ইকোনোমীশিংদা ফাওবা থেংনবা ঙম্বা ইনফ্রাস্ত্রকচর লৈতে। অৱাৎপশিং অসি মেনখৎনবা লানগুম্বা থবক পাইখৎখি। লুচিংবশিংনা শীংনবা অসি মায়োক য়াখি অমসুং সরকারনা হোৎনখিবশিং অদুদা রাজ্যশিং, প্রাইবেৎ সেক্তর হেল্থকিয়র ফেসিলিতীশিং, সিবিল সোসাইতী অমসুং অতৈনা পাইখৎপা থৌরাংশিংনা মতেং পাংশিনখি। অখন্নবা মিসন অসিদা মপাল লৈবাকশিংনা তঙাই ফদবশিং পুকচেল শেংনা পীবীরকখি, ভারত্তা পীরকখিবা অদুগুম্না ঐখোয়নসু লৈবাক কয়াদা হীদাক-লাংথক, ইক্বিপমেন্ত অমসুং ভেক্সিনশিং মতেং পাংখি। মতেং পীবীরকখিবা মালেম অসিদা লৈরিবা মুরুপশিংদা ঐহাক্না তৌবীমল খঙবা উৎচরি।
৯. খোঙথাংশিং অসিনা মরম ওইরগা লৈবাক অসিনা মহৌশাগী ফীভমদা হঞ্জিলকপা মানবা মওং অমদা লৈবা ঙম্লিবনি। করিগুম্বা ঐখোয়না পরা নীংথিনা তমহৌরবদি হন্দক্তি হেন্না চেকশিনবগী মতম ইরে হায়বা খঙবা থোকই। ঐখোয়না চেকশিনবা ৱাৎপা তৌরোইদবনি। ভেক্সিন অসি সাইন্সনা ঐখোয়দা পীবীবা খ্বাইদগী অফবা ঙাকশেল অমনি। ঐখোয়গী লৈবাক্তা চত্থরিবা মালেমগী খ্বাইদগী চাউবা ভেক্সিনেসন কেম্পেন অসিগী মখাদা হৌজিক ফাওবদা প্রজা করোর ৫০ হেন্না তীকা থাদোকপা ঙমখ্রে। হৌজিক ফাওবা তীকা থাদোক্ত্রিবা তীকা থাদোকপা য়ারবা প্রজা পুম্নমক্তা অথুবদা তীকা থাদোক্নবা অমসুং অতৈদসু ইথিল পীবীনবা ঐহাক্না হায়জরি।
নুংশিজরবা ইরৈবাকচাশিং,
১০. লাইচৎ অসিনা শেন্মীৎলোন্দা পীখিবা শাফু অসি হকশেলদা পীখিবা শাফু অদুগুম্না শাথিবা ওইখি। সরকার অসিনা লোৱর মিদল ক্লাসশিং অমসুং লায়রবশিং লোইননা স্মোল অমসুং মীদিয়ম ইন্দস্ত্রীশিংগীদমক্তা ৱাখি। লোকদাউন অমসুং চত্থোক-চৎশিন্দা অথিংবশিং লৈখিবনা মরম ওইরগা অৱাবা মায়োক্নখিবা শিন্মীশিং অমসুং ইমপ্লোয়রশিংগী অৱাবসু উখি। মখোয়গী অৱাবা অদু উরদুনা সরকারনা মমাং চহিদা তেংবাং পীবগী থৌরাং মথং-মথং পাইখৎখি। চহি অসিদসু সরকারনা মে অমসুং জুনদা মীওই করোর ৮০রোমদা চেং-হৱাই য়েন্থোকখি। কান্নবা অসি দিৱালী ফাওবা শাংদোকখি। মসিগী মথক্তা সরকারনা কোবিদনা শোকহল্লবা সেক্তরশিং মপাঙ্গল হাপ্নবা লুপা করোর লাখ ৬কা লিশিং ২৮গী অনৌবা স্তিম্যুলস পেকেজ অমা লাউথোকখি। মরু ওইনা নুংঙাইবা ৱাফমদি চহি অমা অসিদা মেদিকেল ফেসিলিতীশিংগীদমক্তা লুপা করোর লিশিং ২৩গা ২২০গী শেনফম চাদিং তৌখি।
১১. ভারতকী খুঙ্গংদা মরু ওইনা লৌউ-শিংউগী সেক্তর অসি অৱাবা পুম্নমক থেংনদুনা মখা চত্থরিবা অসিদা নুংঙাইবা পোকই। কানপুর দেহাৎ জিলাগী ঐহাক্কী হৌরকফম খুঙ্গং ওইরিবা পরোঙ্খদা হন্দক চৎলুবদা খুঙ্গংগী মফমশিংদা লৈরিবা মীয়ামগী পুন্সি ফগৎহন্নবা ইনফ্রাস্ত্রকচর ফগৎহল্লম্বা উবা ফংবদা ঐহাক্না য়াম্না নুংঙাইবা পোকখি। মমাংঙৈগা য়েংনবদা শহর অমসুং খুঙ্গংগী মরক্তা লৈরম্বা খেন্নবাশিং অদু য়াম্না হন্থরে। ভারত অসি খুঙ্গংনা নম্বনা মসিদা চাউখৎপা পুরকপদা থিন্থবা তৌরোইদবনি। মরম অসিনা প্রধান মন্ত্রী কিসান সম্মান নিধি য়াওনা অখন্নবা কেম্পেনশিং ঐখোয়গী লৌমীশিংগী য়াইফনবা পাইখৎলি।
১২. খোঙথাংশিং অসি আত্মনির্ভর ভারতকী মঙলানগা পুন্না চৎমিন্নরি। শেন্মীৎলোনগী লৈজরিবা কেপাসিতী অসিদা থাজবা থমদুনা সরকারনা ঙাকশেল, হকশেল, সিবিল এভিএসন, পাৱর অমসুং অতৈ সেক্তরশিং চাউথোকহল্লি। অকোইবদা শোকহন্দবা, ইনর্জীগী রিন্যুএবল সোর্সশিং, মরু ওইনা সোলর পাৱর থৌগৎনবা সরকারগী অনৌবা থৌরাংশিং অসি মালেম্না থাগৎবরকখি। করিগুম্বা ইজ ওফ দুইং বিজিনেস ফগৎলক্লবদি মসিনা পুম্নমক্কী ওইনা ইজ ওফ লিবিংদা অফবা শাফু অমা পীগনি। মসিগী মথক্তা মীয়ামগী য়াইফনবগীদমক্তা অখন্নবা মীৎয়েং চংলি। খুদম ওইনা, লুপা করোর ৭০,০০০গী ক্রেদিৎ লিঙ্ক সবসিদী স্কীমগী মখাদা মশাগী ওইবা য়ুম অমা লৈনবগী মঙলান অদু মঙফাওনহল্লি। এগ্রিকলচরেল মার্কেতিং রিফোর্মশিং মথং-মথং পুরকপনা ঐখোয়গী “অন্নদাতা’ লৌমীশিংবু শক্তি পীরগনি অমসুং মখোয়গী পোত্থোক্তা মমল হেন্না ফংহনবদা মতেং পাংলগনি। মসি ভারত মচা খুদিংমক্কী পোতেন্সিএল পুথোকপা ঙম্নবা সরকারনা লৌখৎখিবা থৌরাং খরা অদুনি।
নুংশিজরবা ইরৈবাকচাশিং,
১৩. জম্মু কশ্মিরদা অনৌবা মঙাল অমা লাক্লি। দেমোক্রেসী অমসুং রুল ওফ লোদা থাজবা থম্বা স্তেকহোল্দর পুম্নমক্কা খন্ন-নৈনবগী থৌওং পাইখৎপা হৌখ্রে। ঐহাক্না মীয়ামদা মরু ওইনা জম্মু কশ্মিরগী নহারোলশিংদা খুদোংচাবা অসি লৌদুনা দেমোক্রেতিক ইন্সতিত্যুসনশিংগী খুত্থাংদা মখোয়গী অনীংবশিং থুংহন্নবা হোৎনৌ হায়না হায়জরি।
১৪. হীরম পুম্নমক্তা খুমাং চাউশিল্লকপগা লোইননা ভারতনা মালেমগী ফম্পাক্তা কল্লিবা থাক অসি ৱাংখৎলক্লি মরমদি তোঙান-তোঙানবা মরু ওইবা মল্তিলেতরেল ফোরমশিং লোইননা তোঙান-তোঙানবা লৈবাকশিংগী লৈরিবা বাইলেতরেলগী ওইবা মরীশিং পুনশিন্নবা ঐখোয়না শরুক য়ারিবা অসিদা মসিগী মমি তারি।
নুংশিজরবা ইরৈবাকচাশিং,
১৫. ভারতনা চহি ৭৫গী মমাংদা নীংখা তম্বা ফংখিবা মতমদা থাজগন্দবা মীওই কয়াগী ৱাখল্লোন্দা ভারত্তা কুইনা দেমোক্রেসী লৈবা ঙম্লোই হায়না খনখি। অরিবা মতমদগী হৌনা দেমোক্রেসীগী মরা অসি ঐখোয়গী লৈবাক্তা মরা তাখ্রে হায়বা মখোয়না খঙবা ৱাৎখি অমসুং হৌজিক্কী মতম অসিদসু খেন্নবা থমদনা মপুং-মরৈ ফারবা মীওই পুম্নমক্তা ভোৎ থাদবগী হক পীবদা ভারতনা নোংচুপ থংবা লৈবাক কয়াদগী মাংজিল থারি। মসি পুথোকপীরম্বা শিংনা মীয়ামগী লৌশিংদা মখোয়না থাজবা থমখি অমসুং ‘ৱি, দি পপল ওফ ইন্দিয়া’ অসিনা ভারত অসি মপাঙ্গল লৈবা দেমোক্রেসী অমা ওইহল্লি।
১৬. ঐখোয়না পার্লিয়ামেন্তরী দেমোক্রেসীগী সিস্তেম চৎনহনখি। মরম অসিনা ঐখোয়গী পার্লিয়ামেন্ত অসি ঐখোয়গী দেমোক্রেসীগী লাইশঙ ওইরি মসিদা ঐখোয়গী মীয়ামগী য়াইফনবা ঐখোয়না খন্ননবা, দিবেৎ তৌনবা অমসুং সমস্যাশিংগী ৱারেপ লৌনবা খ্বাইদগী অৱাংবা থাক্কী ফম্পাক অমা ঐখোয়দা পীরি। ঐখোয়গী পার্লিয়ামেন্ত অসি অনৌবা বিল্দিং অমদা অথুবদা হোংজিনগদবা অসিদা ভারত মচা পুম্নমক্না চাউথোকচফম থোকই। মসি ঐখোয়গী ৱাখল্লোন অসিগা চান্নবা পাউখুম ওইরগনি; কন্তেম্পোরারী ৱর্ল্দ অসিগা লোইননা চৎমিন্নবগা লোইননা মসিনা ঐখোয়গী লেগেসী অসি ইকাই খুম্নহল্লগনি। হেন্না সিম্বোলিক ওইরিবদি অনৌবা বিল্দিং অসি নীংখা তমখিবগী ৭৫শুবা কুনওনগী চহিদা মসি শঙ্গাগদৌরিবা অসিনি।
১৭. অখন্নবা চহি অসি নীংশিংনীংঙাই ওইহৌনবা সরকারনা থৌরাং কয়া প্লান তৌখি অমসুং মখোয়গী মনুংদা খ্বাইদগী নুংঙাইরিবা অদুদি গগনয়ান মিসন অসিনা ওইরি। ইন্দিয়া এয়র ফোর্সকী পাইলোতশিংনা মপাল লৈবাক্তা ত্রেনিং তৌরি। মখোয়না শুন্দ্রংদা পাইবা মতমদা ভারতা মেন্দ স্পেস মিসন অমা পাঙথোক্কদবা গৃহ অসিগী মরিশুবা লৈবাক ওইরগনি। ঐখোয়গী পান্দমশিং থুংহন্নবা হোৎনবা মতমদা ঐখোয়না অপনবা অমত্তা লৈহনদে।
১৮. ঐখোয়না লম অসিদা খোঙ থাংজিন্দ্রিঙৈদা ঐখোয়গীদমক্তা নিংতম্বা পুরকখিবা মীওইশিং অদুনা মংজরম্বা মংলানশিং অদু মংফাওনহন্নবা ঐখোয়না তৌগদবা কয়া লৈরি হায়বা খংই। হায়রিবা মংলানশিং অদু ঐখোয়গী কন্সতিত্যুসন্না ৱাহৈ মরি: জস্তিস, লিবর্তী, ইক্যুলিতী অমসুং ফেতর্নিতী হায়না ময়েক শেংনা তাক্লি। ঐখোয়না মান্নদবনা থল্লবা মালেম অসিদা ইক্যেলিতী পুরক্নবা, জস্তিস লৈত্রবা ফীভমশিং অসিদা জস্তিস পুরক্নবা হোৎনগদবনি। শেন্মীৎলোন অমসুং অকোইবগী ফীভমগী জস্তিস য়াওনা জস্তিস অসি মখল কয়াগী কোনোতেসনশিং য়াওরি। মাংলোমদা চংশিনগদবা লম্বেল অসি অরাইবা নত্তে। ঐখোয়না অহোংবা অমসুং অওনবা কয়ামরুম থেংনবা তাই, অদুবু ঐখোয়গী চাংদমনীংঙাংই লৈত্রবা লমজিং লমতাক কয়ামরুম লৈরি। মসি তোঙান তোঙানবা সোর্স চহিচা কয়াগী মমাংদা তুংগী উবা ঙম্বা মীওইশিং, মুনী ঋষিশিং অমসুং মতম অসিগী লুচিংবা কয়াদগী লাকপনি। “য়ুনিতী ইন দাইভর্সিতী” হায়বা ৱাখল্লোন অসিগা লোইননা ঐখোয়না লৈবাক অমা ওইনা অচু্ম্বা লম্বেলদা চৎলি।
১৯. ভারতকী অখন্নবা হেরিতেজদগী লাক্লিবা মসিগী তুংগী ৱাখল্লোন অসিনা চহিচা অসিদা ঐখোয়দা মতেং পাংবতা নত্তনা মালেম পুম্বদা মতেং পাংলগনি। হৌজিক মতমগী ইন্দস্ত্রিএল সিভিলাইজেসন মীওইবা জাতীদা অচৌবা খুদোংথীবা কয়া মাইয়োক্নহল্লি। সমুদ্রগী ইমাই ৱাংখৎলকপা, গ্লেসিয়র শৌদোরকপা অমসুং তেম্পরেচর ৱাংখৎলকপগা লোইননা অইং-অশা হোংলকপা অসি ঐখোয়গী পুন্সি মহিংগী শরক অমা ওইরক্লে। ভারতনা পেরিস ক্লাইমেৎ এগ্রিমেন্ত ঙাকপদা নত্তনা লৈবাক অসিনা অইং-অশা ঙাক্নবা হোৎনবগী মথক্তা থবক কয়ামরুম পাইখৎতুনা ভারতনা চাওথোকচবা পোক্লি। অদুম ওইনমক মালেম অসিনা অচৌবা অহোংবা মথৌ তারি। মসিনা মরম ওইরগা বেদ অমসুং উপনিসদশিংগী অইবশিংবা শেমগৎলম্বা, রামায়ন অমসুং মহাভারত্তা ফোঙদোকলম্বা, ভগৱান মহাভির, ভগৱান বুদ্ধ অমসুং গুরু নানক্না তাকপীরম্বা, মহাত্মা গান্ধীনা হিংলম্বা পুন্সি মহিংদা মমি তারিবা ভারতকী লৌশিংগী পুকৈ অসিদা মালেম অসিনা লেপ্পা লৈতনা মীয়েং চংলক্লিবনি।
২০. মহৌশাগী লোইননা হিংনবা হোৎনগদবনি হায়রদুনা গান্ধীজীনা হায়বীরম্মি মদুদি নহাক্না তুরেলশিং, চিংশাংশিং, উচেকশিং অমসুং শাশিংগা লোইননা মরী অমা শেমগৎপা মতমদা নঙোন্দা মহৌশানা অরোনবা কয়ামরুম তাকপীরক্কনি। মসিগী গান্ধীজীগী পাউজেল অসি ইন্নবা অমসুং ঐখোয়না হিংলিবা লমদম অসিগী য়াইফনবগীদমক কত্থোক্নবা ফীরেপ লৌরসি।
২১. লৈবাক নিংবা অমসুং কত্থোকপগী থৌনা অদুনা ঐখোয়গী নিংতম লান্মীশিংনা খ্বাইদগী মরুওইনা লৌখি। মখোয়না মশাগী খন্দনা মখল কয়াগী খুদোংথীবশিং মায়োক্নখি। মসি ঐহাক্না কোরোনাগী অৱাবা তাংফম অদুদা মীওই লাখ কয়ানা মীওইবা জাতীগীদমক মশাগী খন্দবা থৌনা অদুগা লোইননা অতোপ্পা কয়াবু কন্নবা মশিং লাকঙমদ্রবা খুদোংথীবা কয়া মায়োক্নখিবা অদুদা উবা ফংখি। হায়রিবা কোবিদ ৱারিয়র্স পুম্নমক অদুবু ঐহাক্না হন্না হন্না থাগৎপা ফোঙদোকচরি। মখোয়গী মরক্তা কয়া অমনা কোবিদ-১৯না মরম ওইদুনা থৱাই থাখি। ঐহাক্না মখোয়গী মফমদা ইকাই খুম্বা উৎচরি।
২২. হন্দকপা পাংথোকখিবা ‘কার্গিল বিজয় দিৱস’কী থৌরমদা ঐহাক্না লদাখতা লৈবা ‘কার্গিল ৱার মেমোরিএল - দ্রাস’তা চৎতুনা ঐখোয়গী থৌনা ফরবা লান্মীশিংদা ইকাই খুম্নবা উৎপা পামখি। অদুবু নোং-চিংগী ফীভম ফত্তবনা মরম ওইরগা হায়রিবা নীংশিং খুভম অদুদা য়ৌবা ঙমখিদে। হায়রিবা নুমিৎ অদুদা বারামুল্লাদা লৈবা ‘দ্রেগ্গর ৱার মেমোরিএল’দা ঐখোয়গী থৌনা ফরবা লান্মীশিংদা ইকাই খুম্নবা উৎখি। হায়রিবা মেমোরিএল অসি মথৌ পাংথোক্লিঙৈদা থৱাইনা পোন্থা পীখিবা লান্মীশিং অদুগী নীংশিংবা ওইনা শাখিবনি। হায়রিবা থৌনা ফরবা লান্মী লান্মীশিং অদুগী মথৌনা অমসুং কত্থোকপা অদুবু থাগৎপা ফোঙদোক্লৈদা ঐহাক্না ৱার মেমোরিএল অদুদা ইরম্বা “মেরা হর কাম, দেশ কে নাম” হায়বদি ঐহাক্না পাংথোক্লিবা থবক খুদিংমক ঐলাক অসিগীনি হায়বা মোত্তো অদু থেংনখি।
ঐখোয় পুম্নমক্না মসিগী মোত্তো অসি মন্ত্র অমা ওইনা লৌদুনা থৱাই য়াওনা অমসুং মপুংফানা কত্থোকপগা লোইননা লৈবাক অসিগী চাউখৎ থৌরাংগী থবক পাইখৎকদবনি। লৈবাক অমসুং সমাজ অসিগী য়াইফনবা ৱাখল্লোন্না মাংজিল থারগা চাউখৎপগী লম্বেলদা ভারত অসি মাংলোমদা পুনবা ঐখোয় পুম্নমক পুনশিল্লসি।
ঐহাক্কী নুংশিজরবা ইরৈবাকচাশিং
২৩. ঐহাক্না ঐখোয়গী নীংতম্ববু ঙাকপীরিবা, মথৌ তারকপা মতমদা থৌনা ফনা অমসুং হরাও-হরাওনা থৱাই ফাওবা থাবা ঙম্লিবা আর্মদ ফোর্সেসকী মেম্বরশিংদা অখন্ননা য়াইফ-পাউজেল পীজরি। ঐহাক্না মপাল লৈবাক্তা লৈদুনা ইমা লৈবাক অসিবু মশক তাক্লিবা ভারতকী মীরমদা লৈরিবা ইচিল ইনাওশিংদা য়াইফ-পাউজেল পীজরি।
২৪. ভারতকী ৭৫শুবা নীংখা তম্বা নুমিৎনা লাকপদা ঐহাক্না অমুক্কসু হন্না পূক্নমকপু থাগৎপা ফোঙদোকচরি। মসিগী কুমওন অসি পংথোক্লদুনা ঐখোয়না নীংখা তম্বগী চহি ১০০ শুবগী পালন তৌবা মতমদা ২০৪৭গী শক্তি লৈরবা, নুংঙাই য়াইফরবা অমসুং শান্তী লৈরবা ভারত অমগী মংলান অমা ঐহাক্কী ৱাখলদা শাগৎচরি।
২৫. ঐখোয়গী মীয়াম্না কোবিদ লাইচৎ অসিনা থোকহল্লিবা খুদোংচাদবা ময়াম অসিদগী ফগৎলক্তুনা হরাও তয়াম্বা অমসুং নুংঙাই য়াইফবা লম্বী অমদা মাংলোমদা চংশিন্নবা ঐহাক্না থৌনিজরি।
অমুক্কা হন্না, পুম্নমকপু হন্না হন্না য়াইফ-পাউজেল পীজরি!
থাগৎচরি,
জয় হিন্দ!
*****
(Release ID: 1745911)
Visitor Counter : 178
Read this release in:
Marathi
,
Gujarati
,
Tamil
,
Bengali
,
Assamese
,
Odia
,
English
,
Urdu
,
Hindi
,
Punjabi
,
Telugu
,
Malayalam


text:
য়ুমলৈ-কৈরৈ মন্ত্রালয়
এম.ঐচ.এ.না সিঙ্গল অমসুং মল্তি-ব্রান্দ মোলশিংদা লৈবা দুকানশিং নত্তনা অখন্নবা কাঙলুপকী দুকানশিং খক্তমক হাংহন্নবগী অয়াবা পীনবা রাজ্য/য়ু.তি.শিংদা ওর্দর থোকখ্রে
লোকদাউন মনুংদা থম্লিবা অথিংবশিং অসিদা খরা কোমথোকপা অসি হোৎস্পোৎশিং/ কন্তেনমেন্ত জোনশিংদদি মসি চৎনরোই
Posted On:
25 APR 2020 12:47AM by PIB Imphal
য়ুমলৈ কৈরৈ মন্ত্রলয় (এম.ঐচ.এ.)না, ১৫.০৪.২০২০দা, হোৎস্পোৎশিং/ কন্তেনমেন্ত জোনশিং অসিগী মনুং চন্দবা অখন্নবা মফমশিংদা কোবিদ-১৯গা লান্থেংনবগীদক্তা শেমখিবা কন্সোলিদেতেদ রিভাইস গাইদলাইনশিংগী মখাদা অখন্নবা থবক থৌওংশিং খরা কোমথোক্নবা ওর্দর থোকখ্রে।
(https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf)
কমর্সিয়েল অমসুং প্রাইবেৎ ইস্তাব্লিশমেন্তশিংগী কাংলুপ্তা কোমথোকহন্দুনা, এম.ঐচ.এ.না, রেসিদেন্সিয়েল কমপ্লেক্সশিংদা, য়ুমলোন কৈরোন্নবদা অমসুং তোঙান্না ফমজবা দুকানশিং য়াওনা মশা মশাগী রাজ্য/য়ু.তি.শিংগী শোপ্স & ইস্তাব্লিশমেন্ত এক্তকী মখাদা রেজিস্তর তৌরবা দুকান পুম্নমক হাংবা য়াবগী অয়াবা পীনবা রাজ্য/য়ু.তি.শিংদা ওর্দর অমা থোকখ্রে।
ম্যুনিসিপাল কোর্পোরেশনশিং অমসুং মুনিসিপালিতীশিংগী মনুং চন্না লৈবা দুকানশিং নত্তনা মার্কেৎ কমপ্লেক্সশিংদা লৈবা দুকানশিংদি হাংবা য়ারগনি। সিঙ্গল অমসুং মল্তি-ব্রান্দ মোলশিংদা লৈবা দুকানশিংদি মফম অমত্তদা হাংবা য়ারোই।
অয়াবা পীরবা দুকানশিংনা তঙাইফদনা শিন্মীশিংগী মশিং অদু ৫০% খক্তমক শিজিন্নদুনা হাংবা য়াগনি, মাস্কশিং শোইদনা উপকদবনি অমসুং সোসিয়েল দিস্তেন্সিংগী নোর্মশিং নীংথিনা ঙাক্কদবনি।
মসি খংজিনবদা কান্নগনি মদুদি লোকদাউন মনুংদা থম্লিবা অথিংবশিং অসিদা খরা কোমথোকপা অসি হোৎস্পোৎশিং/ কন্তেনমেন্ত জোনশিংদদি চৎনরোই।
ওফিসিয়েল ওইবা ই-পাউশিং য়েংননবগীদমক্তা মসিদা ক্লিক তৌবীয়ু
(Release ID: 1618545)
Visitor Counter : 101
Read this release in:
Punjabi
,
English
,
Urdu
,
Marathi
,
Hindi
,
Assamese
,
Bengali
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
থামুক শাংবা ‘হর ঘর দস্তক’ কেম্পেন্দগী মরমদা এৱার্নেস মখাতানা শন্দোক্নবা কেন্দ্রগী হকশেল মন্ত্রালয়না মেদিয়াগী নেস্নেল ৱেবিনার শিনখ্রে
Posted On:
12 NOV 2021 7:51PM by PIB Imphal
মপুং-মরৈ ফারবা মীওই পুম্নমক কোবিদ ভেক্সিনগী অহানবা দোজ কাপথোকহন্নবা অমদি অনিশুবা দোজ কাপতনা লৈরিবা মীওইশিংবু অনিশুবা দোজ কাপথোকহন্নবগী পান্দমদা থামুক শাংবা ‘হর ঘর দস্তক’ কেম্পেন্দগী মরমদা এৱার্নেস মখাতানা শন্দোক্নবা ঙসি হকশেল অমদি য়াইফ-য়ুম্বালগী কেন্দ্রগী মন্ত্রালয়না মেদিয়াগী নেস্নেল ইন্তরেক্তিব ৱেবিনার অমা শিনখি৷ ‘হর ঘর দস্তক’কী ৱাহন্থোক্তি থোংজিল খুদিংদা থোং থিনবা হায়বনি, অহানবা দোজ কাপত্রিবা নত্রগা করিগুম্বা মরম খরনা অনিশুবা দোজ কাপতনা লৈরিবা ইলিজিবল ওইরবা মীওই পুম্নমক্তা য়ৌহন্নবা পান্দম থম্লি৷ হেল্থকেয়র ৱার্করশিংনা জিলাশিংদা অখন্ননা মীৎয়েং থমদুনা ভারত্তা লৈরিবা ভেক্সিন কাপ্পা য়ারবা মীওইশিংগী য়ুমথোং খুদিংদা চংদুনা ভেক্সিন কাপ্লগনি, ভেক্সিন কাপ্পা য়ারবা মীওইগী চাদা ৫০দগী হেন্না ভেক্সিন কাপখ্রে৷
ইন্তরেক্তিব ৱেবিনার অদু হকশেল অমসুং য়াইফ-য়ুম্বাল মন্ত্রালয়গী এদিস্নেল সেক্রেতরী, দা. মনোহর অগনানিনা ৱা ঙাংখি৷ হৌজিক হৌজিক চৎলিবা ভারতকী ভেক্সিন কাপ্পগী খোঙজেল অসিগুম্না চত্থরবদি, মালেমগী খ্বাইদগী চাওবা এদল্ত ভেক্সিনেসন প্রোগ্রাম অসি ২০২১গী জনুৱারি ১৬তা হৌদোকখিবদগী মশাগী ত্রেক্তা নিংথিনা চৎলি হায়না ঐখোয়না কনফিদেন্স লৈনা ক্লেম তৌবা য়াই হায়না মহাক্না ফোংদোকখি৷ ঙসি ফাওবদা, ভারত্তা লৈরিবা ভেক্সিন কাপ্পা য়ারবা মীওইগী চাদা ৭৯গী চাংদি কোবিদ-১৯গী অহানবা দোজ কাপখ্রে অদুগা অতোপ্পা চাদা ৩৮ অমনা মপুং ফানা ভেক্সিন কাপখ্রে৷ রাজ্য কয়া অমদা, মপুং-মরৈ ফারবা মীওইগী ১০০%দি ভেক্সিনগী অহানবা দোজ কাপখ্রে৷ ভারতকী হৌজিক হৌজিক ওইরিবা ভেক্সিন দেলিভরী কেপাসিতীগা লোইননা, মপুংম-মরৈ ফারবা মীওই পুম্নমক অথুবা মতমদা মনুং-চনবা ঙম্লগনি হায়না মহাক্না কনফিদেন্স লৈনা ফোংদোকখি৷
ভেক্সিনশিং কাপনিংবগী অপাম্বা অসি হেনগৎলক্তুনা, লাস্ত মাইল কোভরেজ অদু মশাগী অখন্নবা চেলেঞ্জশিংগী সেতকা লোইননা থোক্লক্লি৷ শহরদগী লাপ্ন মনুং হঞ্জিনবা মফমশিংদা লৈরিবা মীওইশিংগী এসেসিবিলিতী ইসুশিং, সাইদ ইফেক্তশিংগী অকিবা পোক্নরিবা অমদি কম্ম্যুনিতী খরদা ভেক্সিনবু নিংজিং মাংজিংনবা পোক্নরিবা য়াওনা মীওই খরনা ভেক্সিন কাপতবগী মরম খরা লৈরম্বা য়াই৷ কেম্পেন্দ অসিগী খুৎথাংদা, লৈবাক অসিগী ফ্রন্তলাইন হেল্থ ৱার্করশিংনা মীয়াম্বু কোবিদ১৯ ভেক্সিন কাপহন্দবগী গ্রাউন্দদা থেংনরিবা অসিগুম্বা ইসু কয়া অমা থেংনরি হায়বসি দা. অগনানিনা উবা ঙমখি৷ ভেক্সিন কাপত্রিবা মীয়ামগী পুক্নিং ওলহন্নবা কেম্পেন্দ অসিনা লোকেল রিলিজিয়র্স অমসুং কম্ম্যুনিতী লিদরশিং অমদি অতোপ্পা এজেন্সীশিং অমসুং ওর্গনাইজেসনশিং খুদম ওইনা সেন্ত্রেল স্তেতিস্তিক্স ওফিস(সি.এস.ও.), নন-গভর্মেন্ত ওর্গনাইজেসনশিং, এন.এস.এস.কা চেৎনা কোলাবোরেসন তৌদুনা চৎমিন্ননবসু খল্লি৷ এন্তি-ভেক্সিনগী মতাংদা লান্না পাউ শন্দোক্লিবা অি থেংননবা ; অমদি রাজ্যশিং/য়ু.তি.শিংদা হাই কভরেজ জিলাশিংনা মতুং ইল্লিবা প্রেক্তিসশিং অমদি ইন্নোবেতিব এপ্রোচশিং অদুগা চুননবা মল্তিমেদিয়া ইনফোর্মেসন, এজুকেসন অমসুং কম্ম্যুনিকেসন(আই.ই.সি.) কেম্পেন্দ অসি দিজাইন তৌরগনি৷
শরুক য়ারিবা মেদিয়াগী মীওইশিংদগী খঙনিংনা হংলক্লিবশিং অদুদা, ভেক্সিন দোজ অনিমক কাপথোকপা মরু ওইরিবা অদু দা. অগনানিনা পনখি৷ মীয়ামদা পোজিতিব ওইবা ৱারিশিং শাবিদুনা মীয়ামগী পুক্নিং ওলহন্নবা হোৎনবিয়ু হায়নসু মহাক্না মেদিয়াগী মীওইশিংদা তকশিনখি৷
ৱেবিনার অসিদা পি.আই.বি., দি.দি., এ.আই.আর., আর.ও.বি.এস., য়ুনিসেফ স্তেত ওফিসশিং, প্রাইভেৎ এফ.এম. রেদিও, লৈবাক অসিদা লৈরিবা কম্ম্যুনিতী রেদিও স্তেসনশিং, ওনলাইন অমসুং প্রিন্ত মেদিয়াগী ওফিসরশিংনা শরুক য়াখি৷
******
(Release ID: 1771473)
Visitor Counter : 54


text:
হকশেল অমসুং য়াইফ-য়ুম্বাল মন্ত্রালয়
শ্রী মনসুখ মন্দাবিয়ানা আয়ুশমান ভারত-প্রধান মন্ত্রী জন আরোগ্য য়োজনাগী মখাদা করোর ২ হোসপিতালদা এদমিসন তৌবগী ওইবা আরোগ্য ধারা ২.০ গী থৌরম মপু ওইখ্রে
“প্রধান মন্ত্রীগী নোল্লুকপা বেকগ্রাউন্দনা লাইরবা অমদি তেংবাংবিনবা লৈত্রবা কয়াগী অৱাবা অদু মঙোন্দা ফাওহনবা ঙমখি”
থৌরম অসিনা লাইরবা অমসুং ইনাকখুনবা অনিমক্তা চপ মান্নবা মফমদা চপ মান্নবা লায়েং শোইদনা ফংহল্লগনি
Posted On:
18 AUG 2021 4:58PM by PIB Imphal
হকশেল অমসুং য়াইফ-য়ুম্বালগী কেন্দ্র মন্ত্রী শ্রী মনসুখ মন্দাবিয়ানা ঙসি আয়ুশমান ভারত-প্রধান মন্ত্রী জন আরোগ্য য়োজনা(এ.বি.-পি.এম.জে.এ.ৱাই.)গী মখাদা লোয়েংনবগীদমক্তা হোসপিতালদা করোর ২ এদমিসন তৌখিবা মপুং ফাবা অসি নিংশিংনবগীদমক্তা আরোগ্য ধারা ২.০ গী থৌরম মপু ওইখ্রে।
স্কীম অসি সেপ্তেম্বর ২৩, ২০১৮ দা হৌদোকখিবদগী লৈবাক অসিগী রাজ্য/য়ুনিয়ন তেরিতোরী ৩৩ গী অনাবশিংদা পব্লিক অমদি লন্নাইগী হোসপিতালগী হেনগৎলক্লিবা নেতৱর্ক অমদগী হোসপিতালদা এদমিসন তৌখিবা মশিং অসি ঙরাং মশক থোকপা মওংদা করোর ২ হেনবদা চাউরাক্না লুপা করোর ২৫,০০০ গী লায়েং চত্থবা ফংহনখ্রে।
মায় পাকপা অসিদা নুংঙাইবা ফোংদোক্লদুনা অমদি থবক অসিবু মায় পাকহনখিবা এম্প্লোয়ী খুদিংমক্তা য়াইফ-পাওজেল পীরদুনা হকশেল মন্ত্রীনা ফোংদোকখি, “আয়ুশমান ভারত পি.এম.-জে.এ.ৱাই. অসি লাইরবা অমদি শোত্থরবা মীওইশিংগীদমক্তা অফবা অমসুং অহোংবা লায়েং ফংহল্লিবা চাউখৎলক্লিবা স্কীম অমনি। স্কীম অসি ফংবা য়ারবা বেনিফিসিয়রীশিংদা শেল অমদি চে য়াওদনা লায়েংবগী থবক অসি চহি অমদা ইমুং অমদা লুপা লাখ ৫ ফাওবগী কান্নবা ফংহনখ্রে। মতৌ অসুম্না খুদোং চাদ্রবা মীওই কাংলুপশিংনা শেন শানবশিংদগী শেল লৌদনা হোংনা লায়েংবা য়াই।”
ভারত্তা ময়ামগী ওইবা হকশেলগী খুদোংচাবা অসি ফংহনবদা গাজনিতীগী ওইবা অচেৎপা ৱাশক অমা থম্লদুনা মহাক্না ফোংদোকখি, “প্রধান মন্ত্রীগী নোল্লুকপা বেকগ্রাউন্দনা লাইরবা অমদি তেংবাংবিনবা লৈত্রবা কয়াগী অৱাবা অদু মঙোন্দা ফাওহনবা ঙমখি।”
থৌরম অসিগী মখাদা মী মশিং কয়ানা এদমিসন তৌদুনা মথৌ তাবা হকচাং লায়েং অসি ফংনবা মীয়াম-মীচমদা স্কীম অসিগী মতাংদা শন্দোক্তুনা খংহন্নবা মহাক্না হায়খি। মহাক্কী পুন্সিদা থেংনরকপা খুদমশিংগী মতাংদা হাইরদুনা মন্ত্রীনা ফোংদোকখি মদুদি স্কীম অসিনা লাইরবশিংনা ইনাক খুনবশিংগা চপ মান্নবা হোসপিতালদা হোংনা লায়েংবা ফংহনখ্রে হায়না ফোংদোকখি।
লৈবাক অসিগী লাইরবদগী লাইরবা ইমুংশিং হেন্না-হেন্না এ.বি. পি. এম. জে.এ.ৱাই.গী থৌরাং অসি ফংহন্নবা অমদি বেনিফিসিয়রীশিংদা স্কীম অসিগী মতাংদা খংহন্নবা আরোগ্য ধারা ২.০ অসি ভর্চুএল ওইনা হৌদোকখি।
থৌরম অদুদা মখাদা পীরিবা থবকশিং অসি হৌদোকখি।
অধিকার পত্র: স্কীম অসিগী মখাদা লুপা লাখ ৫ ফাওবা লেম্না অমদি শেল তিংদনা লায়েংবা অদু হায়বা য়াবগী হক অদু খংহন্নবগীদমক্তা পি.এম.-জে.এ.ৱাই.গী মকাদা লায়েংনবগী হোসপিতালদা এদমিসন তৌবা মতমদা বেনিফিসিয়রীশিংদা পীগনি।
অভিনন্দন পত্র: পি.এম.-জে.এ.ৱাই. গী মখাদা লাইয়েং চত্থরবা মতুংদা জিসচার্জ তৌবা মতমদা এ.বি. পি.এম.-জে.এ.ৱাই. স্কীমগী কান্নবশিং অসি লৌবা য়ানবা ‘থাগৎচরি’ হায়বগী নোত অমা পীগনি। অবিনন্দন পত্র অসি স্কীম অসিগী মখাদা ফংবা সর্ভিসকী মতাংদা বেনিফিসিয়রীশিংনা মেনশিনগদবা ওইবা ফীদবেক অমা য়াওগনি।
আয়ুশমান মিত্র: ফংবা য়ারবা নাগরিকশিং খুদিংমক্তা আয়ুশমান কার্দশিং অসি শানবা অমদি স্কীম অসিগী মনুংদা চন্নবা মতেং পাংবা ওইনা আয়ুশমান ভারতকী মীৎয়েংদা খুদোংচাবা অসি ফংহন্নবা অতোপ্পা মরুওইবা খোংথাং অমনি। মসি https://pmjay.gov.in/ayushman-mitra দা লোগ ইন তৌদুনা ফংবা য়ারবা মীওইশিংদা খংহন্নবা য়ানবা আয়ুশমান মিত্রগী আই.দি. অসি শেম্বা য়াই। আয়ুশমান কার্দশিং অসি লৌবা মতমদা অমদি স্কীম অসিগী মখাদা লায়েংবা ফংনবগীদমক্তা আয়ুশমান মিত্র আই.দি. অসি বেনিফিসিয়রীশিংনা সি.এস.সি./পেনেল তৌরবা হোসপিতালশিংদা য়েংহনবা য়াই।
থৌরম অসিদা হকশেল অমদি য়াইফ-য়ুম্বালগী কেন্দ্র মন্ত্রীনা মখা তানা বেনিফিসিয়রীশিংগা থৌরাং অদুগী মতাংদা ৱারী শান্নখি।
নেস্নেল হেল্থ ওথোরিতীগী সি.ই.ও. দা. আর.এস. শর্মানা লুপা লাখ ৫ গী শেলগী তেংবাং অসি ফংনবা লৈবাক অসিগী মফম অমদগী হেক্তা পীরিব মতমগী মনুংদা চম্না, থুনা-য়াংনা, শেল য়াওদনা, নুং-পাল শেংনা উনা অমদি চে য়াওদনা ক্লেম তৌবা য়াহনবগীদমক্তা আই.তি. গী প্লেৎফোর্মশিংবু থাগৎখি অমদি স্কীম অসিগী মখাদা বেনিফিসিয়রী করোর ৫০ অসি ভেরিফাই তৌবা অমদি মিং চলহনবগী সরকারগী পান্দম অসি য়াম্না থুনা ফংলগনি হায়না আশা তৌখি। .
কেন্দ্রগী হকশেল সেক্রতরী শ্রী রাজেশ ভুশন্না অতেনবা মতমদা মায় পাকপা অসি ফংবগীদমক্তা এ.ঐচ.এ. তা লৈরিবা খুদিংমক্তা থাগৎপা ফোংদোকখি অমসুং মহাক্না চহি অহুম লৈরকপা অসিদা স্কীম অসিনা পুম্নৌ নৌনা হোংদোকপা য়াবা হোসপিতালগী লায়েং পংহনখ্রে হায়না ফোংদোকখি।
এন.ঐচ.এ. গী এদিস্নেল সি.ই.ও. দা. প্রবীন গেদাম অমসুং এন.ঐচ.এ. গী দিপুতী সি.ই.ও. দা. বিপুল অগরৱাল অমদি অতৈ মকোক থোংবা ওফিসিএলশিংসু থৌরম অদুদা শরুক য়াখি।
থৌরম অদু ৱেবকাস্ত তৌখিবশিং:
Facebook - https://www.facebook.com/AyushmanBharatGoI/live_videos/
Twitter - https://twitter.com/i/broadcasts/1MYxNmomYwQJw
Youtube - https://youtu.be/fWQj-qZ6YZA
*****
(Release ID: 1747213)
Visitor Counter : 85